XIX. mendeko erritmoa egokia zen idazlearentzat; gaurkoa, ez | EIBZko liburutegia\nXIX. mendeko erritmoa egokia zen idazlearentzat; gaurkoa, ez\nIñigo Astiz / 2012-09-02 / 1.456 hitz\nHurrengo liburua bukatzear da Bernardo Atxaga, baina beste hamaika lanetan ere badabil. Edinburgon izan da orain egun batzuk, adibidez, mundu osoko beste 50 idazlerekin literatura nazionalei buruz eztabaidan.Eguerdia da Zalduondon (Araba). Hodeirik ez zeruan, eta 30 gradu bai gerizpean. Bere etxeko lorategiko aulki batean, elurte baten zain dagoela dio Bernardo Atxaga idazleak (Asteasu, 1951). Ez da meteorologiaz ari, idazteko nahi lukeen denboraz baizik. Dioenez, literaturaren periferian diren egitekoek hartzen diote egunaren zati handi bat, eta horregatik aipatzen du elurtearena: lasai idatzi ahal izateko. Zeruak urdin jarraitzen du, ordea, eta hurrengo liburua bukatzear den bitartean, pilatzen doazkio bestelako egitekoak: Erlea aldizkariaren 6. alea, Donostiako Zinemaldirako bi filmetan duen parte hartzea —Joxeanjel Arbelaitzen Leku hutsak, hitz beteak eta Oskar Alegriaren Emak Bakia Baita—, Ttanttaka konpainia Soinujolearen semea nobelan oinarrituta prestatzen ari den antzerki lana…\nEdinburgon (Eskozia) egon da orain egun batzuk, Munduko Idazleen Bilkuran. Galdera handiak izan ditu han mintzagai sei egunez mundu osoko beste 50 idazlerekin batera. Literatura eta politikaren arteko loturaz aritu dira, mamiaren eta azalaren arteko harremanaz, zentsuraz eta nobelaren etorkizunaz, baita literatura nazionalez ere.\nBihar, berriz, Paradisua eta katuak errezitaldia emango du, Jabier Muguruzarekin batera, Donostiako Viktoria Eugenia antzokiko Club aretoan, Euskal Idazleen Elkarteak, Donostia Kulturak eta Donostiako Udaleko Euskara Zerbitzuak antolatutako Poesia Orduen barruan. Errezitaldiaren grabazioa CD formatuan salduko du Pamielak Durangoko Azokan.\nLiteratura nazionalak boterea irudikatzeko modu bat direla iradoki zenuen hizketaldi hartan egin zenuen ekarpenean. Zein da lotura hori?\nLiteratura nazionala prestigioarekin lotuta dago. VIII. mendeko mapa mundi bat badago, eta munduaren erdi-erdian dago Jerusalem. Lekuei zer balio ematen zaien azaltzen da mapa horretan. Bistakoa da herri askok egon nahi izan dutela maparen erdialdetik ahalik eta hurbilen. Botere militarra erabil daiteke hori lortzeko, adibidez. Baina badaude beste bide batzuk ere. Erromantizismoaren ondoren, hizkuntza bateko herri kanta eta obra literarioak ere izan dira mapa horretan agertzeko modu bat. Hor dago Shakespeareren Ingalaterra, Cervantesen Espainia, Michelangeloren Italia… Ez dago hori erakusten duen maparik, baina guztion buruan dago. Denok dugu lekuen balioari buruzko mapa bat.\nEta hori da literatura nazionalen funtzioa ere, beraz?\nGauza harrigarriak ikasi ditut Edinburgorako testua prestatzen. Historiaurreari buruz, adibidez. Arkeologoek eta paleontologoek sortutako alor bat dela pentsa daiteke, baina ez. Danimarkan sortu zen kontzeptu hori, 1840 inguruan. Herrialde hark arazo handiak zeuzkan balioen mapa horretan egoteko. Ez zuen Mediterraneoko guneekin parekatzeko moduko historiarik, eta horregatik hasi ziren beren eraikuntza megalitikoei, fosilei eta bestelakoei izugarrizko balioa ematen. Danimarkak mapan azaltzeko asmatu zuen tresna bat izan zen historiaurrea. Eta arazo bera zuten AEBetan. Independentzia lortu zuten, baina zer ziren hango eremu latz haiek Ingalaterra eta Italiako eraikinen aurrean? Baina aurkitu zituzten Grand Canyon eta Yosemite ingurua, eta arkitektorik handienak sortutako katedral bilakatu zituzten.\nFrederic Mistralek Nobel saria irabazi zuenean okzitanieraz idatziz, jendeak uste zuen okzitaniera mapan agertuko zela. Euskara ere zoragarri bilakatu zen Humboldten ondoren; paradisuko hizkuntza. Justo Mari Mokoroak esaten zuenez, euskal aditza kasik katedral bat bezalakoa zen.\nBaina asko egin du behera literaturaren balio sozialak.\n1960 ingurura arte-edo gauza garrantzitsua zen literatura, baina gaur egun gauza askok ordezka dezakete lehen literaturak betetzen zuen balio hori. Esate baterako, Jamaikak ez du literatura nazional handi bat; korrikalariak ditu. Literaturak beti du garrantzi bat, noski. Aintzat hartzen gaituzte hari esker, eta aintzat hartzen dugu guk ere geure burua. Baina egun literatura ez da hori lortzeko bide bakarra. Aske dago.\nBaina zuri maiz aitortu zaizu euskara mapan jartzeko mandatua.\nLeienda bat da hori. Eta ez dakit leienda gaizto bat ez ote den. Ekar ditzatela fakturak, ea zenbat eman didaten ustez egin dudan lan horregatik. Ez dut inongo morrontzarik. Egia da kataluniarrek ere oso gustura eraman izanen zuketela Edinburgora. Ni han egon naiz, eta nire izenaren alboan ere han egon da Basque writter izena. Egia da Basque izen hori eraman dudala normalean oso gutxi aipatzen zen lekuetara. Hori aitortu behar zait.\nHorregatik esaten nuen paper hori eman zaizula.\nBaina eman… Ez nago oso seguru ezer eman zaidanik. Nahiz eta oso ezaguna izan, ez naiz inoiz ibili euskal munduaren errepide nagusietan. Ez dut ezer eskatzen Basque hitza eraman dudan lekuetara eramatearen truke. Baina Seven houses in France, Zazpi etxe Frantzian liburuaren ingelesezko itzulpena atera zenetik hogei artikulu aterako ziren, eta denetan aipatzen dute Basque writer naizela. Ez da ezer, baina gutxi hori aitortu behar.\nMaisulana dela esan dute Publishers Weekly aldizkariko kritikan.\nBai. Orain aterako da liburua AEBetan, eta kaleratu baino lehen egin dituzte bi kritika. Atzerrian zure patua iruzkinak dira. Hiru iruzkin txar baldin badituzu, liburu hori hil egiten da. Asko poztu nau kritikak. Niri poza ematen dit halakoetan Basque hori ikusteak. Garai batean, hasi ginenean, makina batek egin zigun burla euskaraz ari ginelako. Etxeparek esan zuen bezala, «orain dute forogatu engainatu zirela».\nHenry Bengoa Inventarium ikuskizuna berriz taularatu duzue. Sortu eta 25 urtera. Zer moduzko esperientzia izan da hainbeste urteren ondoren lan hori errepikatzea?\nOso irudipen bitxia izan nuen hura irakurtzean. Beste bat ispiluan ikusiko bazenu bezala izan zen. Hura hizketan ari da, eta zu entzuten. Ez dirudi hizketan ari dena zu zeu zarenik. Zu ari zara hitz egiten ari den hori entzuten, baina, era berean, zu ari zara hizketan. Oso bikoiztasun berezia sortu zen.\nUrte hauetan, asko aldatuko zen zure literaturari buruzko ikuspegia.\nIdazten hasten zarenean, hemendik eta handik hartutakoekin literaturari buruzko teoria bat osatzen duzu. Baina teoria hori oso herrena da, hauskorra. Ez duzu esperientziarik. Iritzi asko aurreiritziak dira, eta ez duzu ikusten literaturaren konplexutasuna. Nire kasuan, hala izan da. Baina urteak pasa ahala, etengabeko elkarrizketa duzu zeure buruarekin literaturari buruz, eta aldatuz joaten da hasierako teoria hori.\nBi puntu aipatuko nituzke. Orain badakit fikzioan eta poesian hartu beharreko lehen lana dela zure ahotsa aurkitzea. Zurekin lotuta dagoen ahots hori aurkitzea. Idaztea da hori lortzeko bide bakarra. Audenek esaten zuenez, 40 urte bete baino lehen idazleak nekez aurkitzen du bere ahotsa. Eta 40 urte baino lehen halako ahots bat baldin badu, seguru beste norbaitena dela. Zure marka aurkitu behar duzu. Munduarekiko ikuspegiarekin lotuta dago hori. Gure barruko gune ezkutu bat badago, eta horrek elikatzen ditu zure poemak eta nobelak… Antzeman egiten da, baina ezin da esan. Esan badezakezu, ez da oso seinale ona. Hori da lehen lana.\nBeharrezko ez dena ezabatzea. Nik testuaren purifikazio bat aurkitu nahi izan dut. Alde horretatik, uste dut asko hobetu dudala. Nire testuak orain askoz ere soilagoak eta trinkoagoak dira.\nEsan dugunez, hamaika lan duzu esku artean. Nondik ateratzen duzu denbora idazketarako?\nArazo latz bat da gaur egun denborarena niretzat. Eta denborarik gabe ezin lagunak zaindu, irakurketak atzeratu egiten dira, liburuaren idazketa luzatu egiten da… Amets egiten dut elurte izugarri horrekin. Gure mendeko arazo handiena da denborak duen abiadura. Hori ez dago soilik gure esku. Erritmoa jarrita dago, eta erritmo horretara bizi beharra daukazu.\nEta ezin duzu lan horiekikoa moztu?\nNahi nuke, baina ezin da. Ezin ezetz esan nire lan batean oinarritutako antzezlan bati, edo hemen eman beharreko hitzaldi bati. Eta hemen nago elurtearen zain.\nXIX. mendeko idazlearen nostalgia da zurea.\nXIX. mendeko erritmoa oso ona zen idazlearentzat. Gaurkoa ez da hain egokia. Aurkitu egin behar da denbora hori; sortu.\n«’Obabakoak’ liburuaren antza duen egitura erabili dut berriz»\nLiteraturaren periferiako zereginak gorabehera, Nevadako egunak deituko den liburua bukatzen dabil orain Atxaga. 300 bat orri badauzka idatzita, eta zein testu kendu, eta zein gehitu erabakitzen dabil. Azken ukituak ematen, alegia. AEBetako Reno hirian Basque Studies Programek gonbidatuta eman zuen urtea izango da haren hurrengo lanaren abiapuntua, baina ez da horretan mugatuko. Izan ere, txatalak bilduz osatu du lana. «Lan hau Obabakoak da, baina 30 urte geroago», azaldu du. Erdi txantxetan esaten duela dio lehenik. «Baina bakarrik erdi txantxetan», zehaztu du gero.\nZertan du lan honek Obabakoak-en antza?\nEgituran. Puzzle egitura horretan. Nik hasieran asko maite nuen pieza desberdinak elkartzea. Testu eta liburu batzuetan itxura batera elkarrekin oso ongi josiko ez liratekeen tonu eta formak erabili ditut. Kontrajarritakoak ere badira pieza horiek, askotan, baina elkarrekin biltzen ditut. Hori egin nuen orduan, eta hori egin dut orain ere. Lawrence de Arabia-ri buruzko 25 bat orriko saiakera bat badago liburuan, Borrokaria izeneko narrazio bat, nire amari buruzko biografia bat, Barack Obamak Renon emandako hitzaldi baten kronika… Pieza horiek guztiak lotu egingo dira liburuan. Nire ustez, badago azpi-azpitik denak lotzen dituen muin bat.\nZazpi etxe Frantzian nobelarekin utzi egin zenuen kontaketa mota hori, eta Kongon kokatutako narrazio lineal bat osatu zenuen. Ironia baliatuz betiere, baina betiko abentura liburuen estilotik abiatuz.\nDenok ditugu barruan ahots ezberdinak. Beti izan dut gogoa satira egiteko. Nire gazte garaian testu satiriko asko argitaratu nituen. Gogoan dut Ebatxo Peron izeneko antzerki lan bat ere idatzi nuela, baina ezezagun gelditu zen. Urteekin ez dut izan aukerarik nire alde satiriko hori lantzeko, eta denbora behar izan dut berriz hari heltzeko.\nEta, satira idatzi ondoren, berriz itzuli zara puzzle gisako estilora.\nNi ez naiz ingeniaria errepide bat egiten. Ahots desberdinak ditut, eta ahots desberdin horiekin aritzen naiz testuak egiten. Zilegi dela uste dut.\nKategoria Berria egunkaria, Literatura, etiketak 2012, Bernardo Atxaga, Berria, Iñigo Astiz, Literatura by Amaia. Gorde lotura.


Irlanda iparraldea: Helduko den eguna (VII) | Lander Arbelaitz\nHasiera » Irlanda Iparraldea » Irlanda iparraldea: Helduko den eguna (VII)\nBelfasteko Falls etorbidean ateratako argazkia.\nTiocfaidh ár lá. Gose greban hil baino ez askoz lehenago Bobby Sandsek ezagun egin zuen esamoldea. “Helduko da gure eguna”, itzuliko genuke euskaraz; “Txoki ar la”, irakurriko genuke gaeliko irlandarrez. Egun, mugimendu errepublikarraren esaldi kuttun bilakatu da Tiocfaidh ár lá.\nIrlanda bateratua eta Britainia Handitik kanpo izango den eguna da errepublikarrentzat helduko den hori. Urte askoz, hau izan da irlandar abertzale gehienek gaelikoz jakin duten esamolde bakarra. Muraletan agertzen den gaelikozko esaldirik errepikatuena da ziur.\nChucky gehienetan, beste batzuetan Chuck laburdura, tiocfaidh hitzaren ahoskera litzateke ingelesez idatzia. Era informal batean irlandar errepublikarrari erreferentzia egiteko ere erabiltzen dute egun.\nBake garaietan murgilduta, mugimendu errepublikarrak nolabait moldatu egin du esaldi ezaguna eta egun, Beidh ár lá linn “Izango dugu gure eguna”baieztatzen dute.\nIkusi egin behar noiz heltzen den egun seinalatu hori.\nderry bobby sands ipar irlanda errepublikar erc askegunea brasil scotland snp egunerokoa donostia europa kurdistan Eskozia independentismoa cup adams desobedientzia katalunia maputxe herrialde katalanak mural escocia referendum bds euskal herria loialista belfast irlanda iparraldea preso sahara israel ciu ira stormont erreferenduma bakea UVF independentzia euskara zibila Maroko Euskal Herria palestina PKK


Etengabeko ikaskuntzaren dimentsio hirukoitzari- berrikuntza, gizarteratzea eta hiritar aktiboak- erantzungo dioten helburu estrategikoak zehaztu ditugu:\nEskualdeko prestakuntza eskaintzaren kudeaketa eta informazioaren eguneraketa: Tolosaldeko eskualdean dagoen prestakuntza eskaintzari buruzko informazioa eskuratu, datuak gaurkotu eta herritarrei hurbildu\nInformazio guztia gaurkotzeko aukerak:\nPrestakuntza erakunde eta elkarteak\nTokiko garapena: Gainerako eragile sozio-ekonomikoekin sarean lan bateratua sustatuz, eguneroko bizitzarako baliagarri diren prestakuntza programak garatzea.\nGakoak: garapenerako lankidetza eta talde lana eskualdeko prestakuntza hornitzaileekin.\nAholkularitza eta banakako jarraipena: Geure tresna garrantzitsuenak ikasketa-ibilbidea pertsonalizatzen laguntzeko. Prozesu osoan zehar, aholkularitza, informazio eta bideratze zerbitzua presente egongo dira. Horretarako, bitarteko bat dago arlo honetaz arduratuko dena: zure beharrak asetzen saiatuko den pertsona alegia. Interesatu guztiei jarraipena egingo zaie, aldiro dei eginez beraien egungo egoera eta emandako zerbitzuari buruz galdetuz.\nLan merkatutik urrunen dauden taldeei ahaleginak bideratu: Pertsona guztiei, eta lehentasunez, aukera gutxien dutenei, informazioa, bitartekotza, orientazioa eta tutoretza jasotzeko aukera ziurtatzea. Pertsona hauen egoera hurbiletik bizi eta irtenbide eta proposamen egokiak bideratu, talde hauei lagundu ahal izateko.


Kaleak sutan jarri ziraden\neta zakurrak katerik gabe\nOrdu larriak urbil daude ta\nzeñek ez du nai ikusi?\nIges doazen ur lodi hoiek\nludi osoa artuko dute,\naserrearen eskubideak mintzo\ngogorrez altxa baitira.\nEz kanta, beltza, alperrik da ta,\nindarren kontra jaso indarra\nzuen bizitza oso motza da\negin zazute librea.\nGoseen Harlem, doñu zakarra,\nizen gabeko mixeri zarra,\nbular legorrak zintzilik eta\nirentsitako karraxi latza.\nEz kanta, beltza, alperrik ez kanta,\nindarren kontra jaso indarra,\nMoises zerutik jetxiko ez da,\nurreagatik saldu da.\nBaiñan zu, beltza, asten bazera,\ngu ere beltzak izango gera,\nbein betiko burruka hortan\nnausi berdiñen legeen kontra.\nEz kanta, beltza, berriz ez kanta,\nitxi aboak, jaso ezpata,\ngure bizitza gurea da ta,\niñork ez beza lapurtu.


Albisteak - Hutsegiteen analisia eta konponbidea diesel motorraren motorraren ihes-kea normala ez bada\nMotor dieselaren funtzionamendu normala kargarekin, ihes-kearen kolorea gris argia izaten da, karga pixka bat astuna denean, gris iluna izan daiteke. Hemen ihes-ke kolore anormala aipatzen da ihes-kea beltza edo ihes-kea zuria edo ihes-kea urdina da.\n1 、 Ke beltzak adierazten du erregaiaren ganberako gasolioaren errekuntza ez dela nahikoa.\n〈1〉 motorrak gainkarga du\nFuel2〉 olio erregaiaren injektorea, atomizazio eskasa\n〈3〉 Erregaia hornitzeko denbora goiz\n〈1〉 Doitu karga, egin barrutian\n〈2〉 Diesel motorra martxan dagoenean, askatu presio altuko injektorearen hodien konektorea banan-banan injektorearen erregaiaren injekzioa gelditzeko, ihesaren kolorea ikusiz: akatsik ez badago injekzioa gelditu ondoren motorraren abiadura nabarmen murrizten da. erregai injektorean. Injektoreak huts egiten badu, motorraren abiadura oso gutxi aldatzen da, ihesaren kea ez da beltza izango injekzioa gelditu ondoren. Injektorea egiaztatu eta doitzeko behar da.\n〈3〉 Zehaztapenen arabera, egiaztatu erregai horniduraren aurrerapena Angelua\nInjektorearentzako baldintzak: injekzio presio jakin bat izan behar du, tarte jakin bat eta spray konoa Angelua, spray ona da. Erregai injekzioak olioaren amaiera azkar geldi dezake, olio isuririk ez dago eta olioz gainezka dagoen fenomenoa.\nke zuriak adierazten du errekuntza-ganberako gasolio tantak ez direla erretzen\n〈1〉 Zilindroaren pad kalteak;\n〉2〉 olioa entregatzeko denbora beranduegi da\n〈3〉 Ura fuelolioan.\naldatu zilindroaren pad berria\n〈2〉 Zehaztapenen arabera, egiaztatu erregai horniduraren aurrerapena Angelua\n〈3〉 Instalatu fuelolioa eta ur bereizlea\nZigilatze ona izan dadin, zilindroaren estalkia jarri behar da zilindroaren eta zilindroaren artean. Estutu zilindro-blokeko zilindroaren burua torlojuz eta ordena jakin bat izan beharko luke, luzapenarekiko ordenaren inguruan dagoen erdia simetrikoa baita, eta azkenean, torque-giltza bat, eskuliburuan zehaztutako momentuaren balioa estutzeko. Kendu torlojuak. eta bizioa.\n3 、 urdinak erretzeak adierazten du olio katea errekuntza ganberan sartzen dela.\n〈1〉 Olio hobiaren olioa maila handiegia da\n〈2〉 Olioaren eraztuna eraztun zirrikitu edo haustura baten barruan itsatsita\n〈3〉 Biela-errodamendua eta biela-aldizkariaren sakea handiegia da\n〈1〉 Mantendu olioaren olioa eskala integral estatikoan eta bota motorren olioa puntual;\n〈2〉 Garbitu pistoi eraztun zirrikituaren karbono deposizioa, aldatu olioaren eraztuna;\n〈3〉 Kendu olio-ontzia, biela-torlojuak kenduta, intuitiboki gainazalean errodadura erretzearen zantzuak zeuden ala ez, baiezkoa bada, aldatu biela-kojinetearen oskola.\nHutsegiteen analisia eta konponbidea gasolioa ...


Azken Portua: XAKELA ASANBLADA sortu eta aurkeztu dute\nAtzo arratsaldean, Herri Bazkariaren osteko ekitaldian, zenbait gaztek, txotxongiloen bidez, Musika Plazan XAKELA ASANBLADA berria aurkeztu zuten plazan bildutako ehunka eta ehunka lagunen aurrean.\nGazteek, gaztetxe baten beharra nabarmendu, eta horren alde lan egin beharra aipatu zuten.\nGauean ere, Tapia eta Leturiaren kontzertuan, oholtzara igo eta musikariek lagunduta, gaztetxearen aldeko abestia kantatu zuten hainbat lagunen artean.\n[Argazkia, larunbat gauekoa: txosna gunean, Tapia eta Leturiarekin batera, Xakela Asanblada aurkeztu gaztetxearen alde abestu zuten gazteek. Honako hau, berriz, Herri Bazkarian mahaietan banatu zuten aurkezpen testua da]:\nAspaldian kalean ibili bazara, konturatuko zinen gazteok mugimendu eder bat osatu dugula; kaleko giroa berotu egin dela. Antzerkiak direla, parodiak ikusten direla, zineak, denborapasa eta jokoak, kartelak, pankartak… Presentzia nabarmena izan da, gure beharra ere halakoxea delako; espazio fisiko bat behar dugu, geure erara gestionatutako leku bat, non gure kezka eta aldarrikapenak aurrera eramango ditugun.\nGu kalean egotearen eta kalean gauzak egin beharraren erantzule nagusia Udala eta gazteokiko duen politika izan dira. Zarauzko gazteak garen heinean, bertako agintariak dira arazo honi irtenbidea eman beharko lioketenak. Baina Udal honen pasibitatearen aurrean ez gara geldirik egon, eta ez gara egongo. Honela, gaurko honetan gazteontzako eta Zarauzko herriarentzat leku fisiko bat aldarrikatzera gatoz, eta honekin batera espazio hori lortu nahi duen XAKELA ASANBLADA aurkeztera.\nXAKELA gaztetxe baten bila dabil, gure herriak ere espazio fisiko libre eta autogestionatu bat behar duelako; non bertan bilduko garenon artean harremanak sakonduko ditugun, pertsona bezala formatuko garen, aisialdia geure erara antolatuko dugularik, sistema honek inposatzen dizkigun balore kapitalistei gure erantzuna emanez.\nXAKELA ASANBLADAk bilatu eta proposatzen duen zarauztarron elkargune hori asanblearioa eta parte hartzailea izango litzateke, guztiok hitza izango genukeelarik eta guztion hitza errespetatuz. Inongo bazterketarik egin gabe sexu, arraza eta adin “ezberdinekoen” artean.\nBeraz, ematen ez digutena denon artean lor dezagun, parte hartzera animatzen zaituztegu, bai egingo diren ekimenetan bai asanbladan ere. Herriak behar duelako, gaztetxea aurrera!!!\nposted by Amelie at 9/04/2005 06:06:00 da tarde\nTa larunbat honetan herriko taldeen kontzertua ehhh!!!!\nGogoratu: Munoan, bakoitzak hiru abesti.\nKriston girua egongo da!\n9/05/2005 8:47 da manhã\nNorbaitek ba al daki zein diren taldeak?\n9/05/2005 1:03 da tarde\nzulo, erantzun, txixapa, metralleta, folkcore, seneka, inercia, sekuentzia, inor ez, burkina faso, stockholm s,...\nANIMATU TA azaldu!\niKUS DEZATELA UDALETXEKOEK GAZTEOK BADUGULA ZER ESANA!!!!\n9/05/2005 2:15 da tarde\nEz dut uste Zarautzen azken urteotan horrelako kontzertu potenterik izan denik, ezta?\nZarauzko dozena bat talde, eta denak elkarrekin ikusteko aukera. Urte asko egin behar da atzera horrelako zerbait gogoratzeko, ta halere ez dut uste hainbeste talde sekula elkartu denik.\nKRISTORENA IZANGO DAAAA!\n9/05/2005 7:46 da tarde\nXakelaren aurkezpenaren berri eman dute gaurko Urola Kostako HITZAk eta gaurko Diario Vascok.\nHITZAn, gainera, tarte nabarmena eskaini diote.\nDiario Vascon, berriz, nabari da blog honen berri badutela...\nSortu orduko, Xakelaren aldarrikapena kalean eta komunikabideetan dago!\n9/06/2005 10:49 da manhã\nJo ta ke, galdu arte!\nOngi etorri Azkoitiko Xakela Asanblada!\n9/06/2005 12:28 da tarde\nAzkoitikoa ez, Zarauzkoa da!\nBaina Xeperen espirituarekin, e!!!\nXakelaren kontu horrekin despistatuko hintzen...\n9/06/2005 1:01 da tarde\n4/24/2006 7:34 da manhã


Aurrekoa Otsailak 23 Asteartea Hurrengoa\nOtsailak 23 • 10:30 + 18:00 • San Telmo Museoa (Parte Zaharra) Erakusketak\nOtsailak 23 • 18:30 • Ernest Lluch K.E. (Amara) Literatura\nOtsailaren 2tik martxoaren 9ra, 6 saioz osatua.\nJordi Sierra I Fabra-ren Kafka eta panpina bidaiazalea liburua irakurriko da.\nOtsailak 23 • 18:00 • Imanol Larzabal Aretoa (Lugaritz K.E.) Antzerkia eta Dantza\nJoxemielek bere abenturak eta Tartaloren kondaira fantastikoa kontatuko ditu, betiere, ipuin tradizionalean beldurra sorrarazi dezaketen elementuak baztertuz eta umoreagatik ordezkatuz. Miniaturazko mundu bat sortuko da idazmahaia magikoan, mundu hori bideoz jaso eta eszenografiara proiektatuko da.\nHaurrei zuzenduriko antzezlan dibertigarria, koloretsua eta berritzailea da.\nAktoreen zuzendaria: Saioa Iribarren\nGidoia eta testua: Edorta Barruetabeña\nAktoreak: Gaizka Chamizo, Eneritz Garcia, Ander Garaizabal


Asteon zientzia begi-bistan #276 - Zientzia Kaiera\nMargarita Salas Falgueras biokimikaria hil da, 80 urterekin. Elhuyar aldizkarian azaltzen digutenez, fagoak, bakterioak infektatzen dituzten birusak ikertu zituen eta besteak beste, morfogenesia, eta material genetikoaren erreplikazio-mekanismoak eta gene-espresioa ikertu nahi zituen. Erreplikazioaren proteina abiarazlea topatu zuen, baita DNA polimerasa ere.\nAzukrea izan du abiapuntu Josu Lopez-Gazpiok asteon. Hasteko, argitzen digu gluzidoen artean topa daitezkeela hainbat monosakarido (glukosa, fruktosa eta erribosa), disakarido (laktosa, sakarosa eta maltosa, adibidez) eta polisakarido (maltotriosa eta rafinosa, besteak beste). Sakarosaren kasuan –glukosa molekula batez eta fruktosa molekula batez osatutakoa–, horren kontsumo handia hainbat gaixotasunekin lotuta dago. Beraz, kontsumoa murriztu beharko genuke. Izan ere, azken 20 urteotan azukrearen kontsumoa urteko %2 handitu da.\nTeknika analitiko berrien garapenari esker, indusketetan aurkitutako tresnen jatorria eta ohiturak eta jarduerak ikertzeko aukera dute arkeologoek. Duena 10.500-10.000 urte, Eurasiako mendebaldean, ahuntzak eta behiak etxekotu zituzten eta ondorioz, gizakiak animalietatik eskuratutako baliabideak areagotzea lortu zuen. Haitzuloak abeletxe moduan erabiltzen zituzten eta bertan hondakinak areagotu ziren. Urtetan erretako simaurrak hainbat sedimentu geruzak eratutako metaketak sortu zituen. Geruza horiek ongi kontserbatzen direnez, konposatu organikoen ezaugarriak atera daitezke, ukuiluratutako animalia espezieak eta artzain ohiturak antzemate aldera.\nVoyager 2 espazio-ontzia 1977an jaurti zen, eta jada 18.000 milioi km-ko bidaia egin du. Elhuyar aldizkariak bildu dituen datuen arabera jakin dugu duela urtebete atera zela heliosferatik eta izarrarteko espazio misteriotsuan barneratu zela. Ikertzaileek Heliosferaren muga zeharkatu zueneko datuak aztertu dituzte, zehazki heliopausa, heliosferaren azken mugari buruzko informazioa eman dute.\nEneko Agirre Hitz Ikerketa Zentroko kidea, eta UPV/EHUko informatika fakultateko irakaslea eta ikertzailea da, eta ordenagailuekin elkarrizketak izateko teknologia lantzen ari da. Posiblea da orain ordenagailuarekin hitz egitea baina “oso oinarrizkoak” dira oraindik. Hizkuntzen prozesamenduak euskarak badu bere tokia. Agirrek dio: “Adimen artifizialean iraultza bat gertatzen ari da, baina batez ere mundu anglosaxoian eta Txinan. Euskarak ere ezin du atzean geratu. Izan ere, hizkuntzaren prozesamenduan atzean geratzeak esan nahiko luke gure hizkuntzaren prozesuak beste batzuen esku utziko genituzkeela”. Ikerketaren xehetasunak ezagutzeko aukera Berrian egindako elkarrizketan: Ordenagailuekin elkarrizketan euskaraz aritzeko ahala badago.\nPlaneta honetan bost iraungipen masibo izan dira baina deigarriena hauxe da: dinosauro gehienak desagertu zirenekoa. Ikertzaileek ikusi dute dinosauroak suntsitu zituen meteoritoak ozeano guztien azalaren azidotze azkarra ekarri zuela. Ikerketaren abiapuntua foraminiferoak izan dira. Horri esker jakin dute itsasoaren pHaren jaitsiera 0,3koa izan zela eta Pharen aldaketa hori da hain zuzen ere itsasoetan izandako iraungipenaren abiapuntua. Ildo horri jarraiki, eta beste artikulu batean azaltzen dutenez, hondamendi horren ondotik, bizitza agertu zen: fosil asko aurkitu dituzte Coloradon (AEB), horien artean, 1.000 ornodunen baino gehiagoren fosilak eta 6.000 landarerenak ere. Dinosauroak agertu eta lehen milioi urteko tartean garatu ziren fosilak dira.\nKonputazio ebolutiboan, algoritmoek optimizazio-problemen gainean duten errendimendua ebaluatzeko, ohikoa izaten da problema horien hainbat instantzia erabiltzea. Baina horiek lortzea ez da erraza eta arazo horri aurre egiteko ikertzaileek instantzia artifizialak sortu behar dituzte. Artikulu honetan azaltzen den lanak instantzia artifizialak uniformeki zoriz sortzearen inguruko aspektu batzuk aztertzen ditu.\nMunduko Osasun Erakundearen (MOE) arabera, urtean 800.000 pertsona inguruk egiten dute beren buruaz beste, eta, azken sei hamarraldietan, %50 ugaritu dira kasuak. Suizidiora bultzatzen duten egoerak asko dira baina, oro har, kasu gehienen atzean beti sufrimendu handia dago. Suizidioaren aurrean, neurri prebentiboak garatu behar dira: psikopatologiak atzeman eta tratatu, pertsona bat antzalda dezaketen egoera astungarriak saihestu, jendea suizidioaren gainean hezi…\nHorren harira, Ernesto Gutierrez Crespo psikologoa elkarrizketatu dute Berrian. Bertan, adingabeen suizidioak saiheste aldera, emozioen kudeaketa landu behar dela dio: “Nerabeek, normalean, emozioek gainezka egiten dietelako egiten dute beren buruaz beste”. Ildo horri jarraiki, Gutierrezek dio eskoletan bereziki “babesa” landu behar dela: “Gazteei irakatsi behar zaie emozioak kudeatzen, eta adierazi behar zaie zailtasunen bat dutenean norengana jo dezaketen”.\nArgitalpen-data: 2019/11/10 · Atala: Dibulgazioa, Zientzia begi-bistan\nJosu Ceberio, Borja Calvo, Alexander Mendiburu, Jose Antonio Lozano Konputazio ebolutiboan, algoritmoek optimizazio-problemen gainean duten errendimendua ebaluatzeko ohikoa izaten da […]


Armenia – Nafarroa Errepublikatik munduari begira\nAbkhazia (7). Armeniar gutxiengo kementsua.\nArmeniarrek Abkhaziako hirugarren talde etnikoa osatzen dute, abkhaziar eta georgiarraren ondoren. Armeniarrak Abkhazian ezarri ziren XIX. mendearen amaieran eta XX. mendearen hasieran, eta orain talde etniko handiena dira Sukhum, Gulripsh eta Gagra barrutietan, abkhaziar biztanleriaren % 17,19 osatuz, guztira 243.564 biztanle 2016ko erroldan. Hala ere, gobernuz kanpoko erakunde armeniarrek datu horiek inpugnatzen dituzte, armeniarren benetako … Jarraitu Abkhazia (7). Armeniar gutxiengo kementsua. irakurtzen →\nJesús Perez de Viñaspre Txurruka\tSin categoría\tUtzi iruzkina 16 urtarrila, 2020 12 Minutes


Hemen zaude: Sarrera » Herri aldizkaria » 2000 » Abuztua » Argazkilaritza\nGoiz bat entzierroko argazki-giroan\nSanferminetan, oinarrian, gauza bera dago egun guztietan, baina egun guztiak dira desberdinak. Joxe Ramon Larrañagak esan dezake hori: egunero entzierroko argazkiak ateratzen ibiltzen da, baina egunero ditu egoera desberdinak. Uztarria berekin egon zen, Iruñean, uztailaren 13an, goizez.\n5:45 - Goizeko paseoa. Ez du gustukoa; gautxoriez paso egiten du, urduri joaten baita toki bila.\n5:50 - Hesian, prest. Goizeko seiak alderako egoten da dagokion hesian, kamerarekin pronto.\n8:03 - Argazki pila. Bi segundotan pasatu ohi dira zezenak, eta 36 argazki ateratzen ditu.\n8:15 - Gaztelu Plazan bilera. Entzierroa bukatutakoan bildu egiten dira, erroiluak entregatzeko.\n8:45 - Gosari ederra. Bapo gosaltzen dute argazkilariek, 9:00ak aldera; orduantxe lasaitzen dira.\n9:45 - Egunkarira bisita. Goizeko lanarekin bukatzeko, lantokira bisita: Diario de Noticias-era.\nUztailaren 5ean arratsalde partean abiatzen da Joxe Ramon Larrañaga Azpeititik Iruñera, sanferminetara, eta hilaren 15a arte egoten da bertan, andrea eta bi alabekin, alokatutako etxe batean. Helburua: argazkiak ateratzea, batik bat entzierrokoak. Hiru urte daramatza Diario de Noticias egunkariarekin kolaboratzen, eta pasioz bizi ditu sanferminak. Argazkia baitu pasioa Azpeitiko Argazki Elkarteko lehendakari honek. Gustura ibiltzen da anbientien.\n5:00. Normalean bost bat ordu lo eginda jaikitzen da Joxe Ramon; goizean goiz. «Neu bakarrik jaikitzen nauk. Andrea eta bi alabak lo geratzen dituk. Zortziak baino pixka bat lehenago jaikitzen dituk, entzierroa ikusteko. Ni ordurako ederki espabilatuta egoten nauk».\n5:15. Di-da batean gosaltzen du, «beti etxean. Kafesnetxo bat gailetekin eta bale. Argazkilari zenbaitek irteten dik gosaldu gabe, baina gero, entzierroaren ondoren, latz gosaltzen ditek». Beti berdin janzten da: galtza zuriak, elastikoa ere zuria eta gainetik jaka berde bat, poltsiko askokoa, karreteak-eta sartzeko. «Hiru pare-edo ditiat; hemen segituan zikintzen dituk arropak».\n5:40. Iruñera familiarekin etortzen denetik, etxe bat alokatzen du, erdialdean. Eta goizean goiz etxetik irtetean helburu bat izaten du: entzierroan toki ona lortzea. «Etxetik irtetean buruan entzierroko tokia izaten diat, eta horretxen bila joaten nauk, urduri. Nahiz eta aurreko egunetik argazkilariok jakiten dugun zein tokitan egon behar dugun, hala esaten digutelako egunkarikoek, ni beti lehenago joaten nauk neure tokira. Normalean seiak hogei gutxirako irteten diat etxetik, gaur bezala». Eta orduan ez omen du ederki pasatzen, alde zaharrean gau-txoriak ondoan edukitze hori ez duelako gustukoa. «Niri ez zaidak askorik gustatzen alde zaharretik pasatu behar hori. Jendeak kamerekin-eta ikusten hau eta adarra jotzen dik, eta kabreatzeko arriskua ere egoten duk, sestraren bat edukitzeko arriskua ere bai, eta kamera zakutik hartzera joateko. Horrelakoetan onena paso egitea duk. Esan diat, urduri irteten diat etxetik, toki bila, eta, pentsa, azpeitiarrei ere ez zieat kasurik egiten; barkatuko zidatek».\n5:50. Hamar minutu ditu, gehienez ere, etxetik entzierroko edozein tokitara. Gaur seiak hamar gutxirako hor dago, dagokion tokian, zezenplazako kailejoiaren sarrera-sarreran. Gaur, polizia foralek, akreditazioaz gain, nortasun agiria ere eskatu diote, «atzo mutil gazte bat biluzik ibili zelako plazan bertan eta horrek min ematen ziek hauei. Horregatik horrelako kontrola». Bi ordu pasatxo falta dira entzierroa hasteko. «Bai, oso goiz iristen nauk, baina ez nauk aspertzen. Nik beti irrati txiki bat ekartzen diat eta belarritakoekin Euskadi Irratia entzuten diat. Hor izaten duk gure herrikide bat, Iñaki Elorza, entzierroa zuzenean ematen; zortziak laurden gutxian konektatzen ditek. Baina aurretik izaten diat jarria irratia, albisteak eta musika entzuteko. Denbora azkar joaten duk. Argazkilariok kontu txikiak kontatzen ere egoten gaituk». Horrela, zortziak arte.\n8:00. Berez 75. hesian du tokia gaur Joxe Ramonek, baina azkeneko unean esan diote pixka bat beherago jartzeko. Eta hor da, zezenen zain. Gero eta argazki-material hobea du. «Normalean bi segundo izaten dituk, segituan pasatzen direlako. Horregatik duk garrantzitsua material ona edukitzea. Hona estatu batuar argazkilari on horietakoak etortzen dituk, lehiaketan-eta parte hartzera. Oso mutil irekiak dituk, eta haietako batek ekarri zidak kable bat, eta hori oso baliagarria zaidak argazkiak azkar ateratzeko. Nik orain bi segundotan 36 argazki ateratzen ditiat», dio entzierroa hasi baino pixka bat lehenago.\n8:03. Zezenen tropela ia hiru minutura heldu da zezenplazako kailejoi parera, Joxe Ramon dagoen tokira, eta gaurkoan ere bi segundotan pasatu dira; baina zezen bat geratu da atzean, kailejoiko jaitsieran, urduri, hesiei adarkadak eman eta eman. Argazkilari azpeitiarrak egin dizkio argazki eder batzuk, baina beste munduko gauzarik ez. Izan ere, azkeneko zezen horrek ez du inor harrapatu, Joxe Ramonen eta bere lagunen zoritxarrerako. «Nik egia esango diat: nik zezenak jendea harrapatzea nahi izaten diat; ez nik bakarrik, nire lagun hauek ere bai. Badakik, sokamuturrean bezalaxe».\n8:15. Entzierroa bukatzean, Gaztelu Plaza du beti hurrengo gunea, han elkartzen direlako Diario de Noticias-eko argazkilariak; hamabost bat. Bertan ematen dizkiote argazki-erroiluak egunkariko arduradunari, Iñaki Bergasari. Zein ote dute tokirik onena entzierrorako? «Onena? Argi aldetik igoal Udaletxe Plaza duk onena. Neuk ez diat nahi izaten toki finkorik, aldatuz ibiltzen nauk. Hemen lanean hasi nintzenean, ‘a mi cambiame’, esan nioan arduradunari». Santo Domingon egon, Estafetan egon edo dena delako lekuan egon, argazkirik onenaren bila joaten dira. «Baina oso zaila duk esklusiba lortzea. Orain, hori bai: heuk bakarrik baldin baduk egundoko argazkiren bat, argazki hori saltzen diok agentziren bati eta milioiak irabaziko dituk. Gero lanera etorriko ez nauk ba! Iaz, dios, bat mundiala atera nian, baina beste batek hobea zian eta hari eman ziotean», dio irribarrez.\n8:25. Behin erroiluak en-tregatuta, gosaltzera abiatzen dira denak ere. Zezenplaza atzean du autoa Vicente Larunbe argazkilariak eta harekin abiatu da Joxe Ramon. Gutxi hitz egin dute entzierroaz; gehiago beste kontuez. Zezenplaza parean Lalo Moreno, entzierroko dobladorea ikusi du Joxe Ramonek, eta, galanta da: ezaguna du hura ere. Diosala beroa egin dio. «Urteak dituk ez nintzela Lalorekin egoten. Batera ikasi genian hemen, Iruñean». Ikasle baino dobladore hobea omen da Lalo Moreno; toreatzaile ere probatu zuen, 34 urterekin hartu zuelako alternatiba. Orain dobladore, lehen toreatzaile, gaztetatik Joxe Ramonen laguna, «eta betidanik Gaztelu Plazako La Perla hoteleko semea. Ondo bizi da».\n8:45. Uharten gosaltzen dute argazkilari hauek, Don Carlos hotelean. Iruñetik gertu dago, autoz hamar minutu pasatxora, Burlata eta Atarrabia pasatu ostean —bidenabar esan Miguel Indurainen gurasoen baserritik gertu dagoela—. «Qué queréis? Ajoarriero? Callicos? Rabo de toro?... De entrada un caldico?...», galdetu du kamareroak. Jendea gose da eta han atera dizkiete tripakiak, ajoarrieroa... Joxe Ramonek salda eskatu du lehendabizi, eta geroko «un poquico» jan nahi du, «Jefe, has oido, no? Un poquico»; pare bat arraultza, hirugiharra eta tomatearekin dira un poquico. Bukaeran kafea ere hartu dute. Bapo daude, patxadan, entzierroko tentsiotik libre. Detaile batek deitzen du atentzioa: Joxe Ramon da kuadrilako izarra; Uztarriarekin solasean egon den bitartean, lagun jatorrek hiru bat aldiz eskatu diote ‘Joserra-ri’ —hala deitzen diote— hitzaspertura hurbiltzeko. «Tranquilos, colegas, que enseguida os daré guerra».\n9:45. Diario de Noticias-era abiatu dira denak. Uharten bertan dago. «Gaur zortea izan diat. Gaur laboratorioan tokatzen zitean lan egiteko, eta igoal eguerdiko hamabiak arte bai egon behar lanean. Baina heu etorri haiz eta laster joango gaituk hemendik». Aurreko egun batean ateratako argazkiak bilatu nahi ditu Joxe Ramonek, argazkilari hauek dena gorde nahi dutelako, izan ere. Eta bere ustez aurkitu ditu. Egunkariaren egoitza uztera doala argazki-arduradunak galdetu dio ea aurkitu al dituen argazki horiek, eta Joxe Ramonek baietz, hauek direla. Orduantxe zorte txarra: argazkiak arduradunarenak izan! «Ia ederra egin diat orduan».\n10:30. Bost ordu eta gero, etxera itzultzeko garaia, autoan, Vicente Larunberekin. «Egunkariak eta ogiak neuk eramaten ditiat etxera, eta orduantxe lasaitzen nauk pixka bat. Dutxatu, bizarra moztu, eta entzierroa ikusten diat; andreak beti grabatzen zidak entzierroa. Gero egunkariak irakurtzen ditiat. Lau: Diario de Noticias, Diario de Navarra, Gara eta Egunkaria. Sanferminetako kontuak irakurtzen eta ikusten ditiat, batik bat entzierroetako argazkiak». Orduan bukatzen da Joxe Ramonen eguneko lehen etapa; Joxe Ramon argazkilariaren etapa, hain zuzen. Gero Joxe Ramon senar eta aitaren etapa hasten da. Baina, harritzekoa, argazki kamera poltsikoan duela. «Hala ere, lehen aldean lasai ibiltzen nauk kamerarekin; lehen arratsaldean ere ibiltzen nituan erreportaiak-eta egiten. Orain ez. Beti diat kamera soinean, sanferminek gauza askotarako ematen dutelako, baina lasai, gustura». Anbientien.\nSanferminetako «ateak ireki» zizkion argazkia\nGoiz bat entzierroko argazki-giroan Enekoitz Esnaola\nEuskal nortasunaren alde sinadurak biltzen herrian Idoia Mendizabal\nTxilin erakusketa Azpeitian Udala\nErremonteak lekua du festetan Nerea Uranga\nGazte gunearen okupazioa Nerea Uranga\n‘Azpeitiko Jaiak’ liburua aurkeztu da Udala\nIhesaldia eguzki bila Leire Larrañaga\nZuk lan eta nik jai Nerea Uranga


GESTAMP BIZKAIA: 2010\n1.- Eusko Jaurlaritzak batertu egin du lan-osasunaren arloan zinezko politikarik egiteko aukera. Laneko istripu eta gaixotasunen benetako zergatiei, hots, enplegu- eta lan-baldintzei, ez die ekin nahi, horrela patronalaren interesen aurka jo beharko bailuke (prekarietatea, kontrolik gabeko azpikontratazioa eta arau bihurtutako aldi baterako enplegua borrokatuz). Ondorioz, erakundeek ez dute aintzat hartzen gai honetan gertatzen diren arauhausteak behatu, kontrolatu eta zigortzeko betebeharra: ez Lan agintzaritzak, ez Lan-ikuskaritzak, ezta Osalanek ere.\n2.- Osalan erakunde burokratizatu eta ezgauza bihurtu da; soilik patronalaren esanetara dago, eta bere egitekoak betetzeko adina bitartekorik ez dauka. 2010ean bere aurrekontua aurreko urtearekiko %43 jaitsiko da. Murrizketa eskandaluzkoa da, berez aurrekontua barregarria baitzen, BPGaren %0,02ra ere iristen ez zelarik. Politikarik ez, eta ezertarako balio ez duen propagandaz estali nahi dute gabezia.\n3.- Osalango Kontseilu Nagusia antzezpen formal hutsa da (organo honek besteak beste erakundearen urteko aurrekontuak onartzen ditu). Batzordean ematen den informazioa ez da nahikoa, ez osoa, eta zenbait punturen inguruko datuak ezkutatzen dira (ikuskaritzari, arauhauste-aktei edota zigorren zenbatekoari buruzkoak...). Bilerak gero eta okerrago joan dira; gehiengo sindikalak egindako galdera eta eskariak erantzunik gabe geratu dira.\n4.- Osalan finantzatzeko bide bihurtu da. Eusko Jaurlaritzak, Confebask, CCOO eta UGTren aldeko botoekin, estatuko Fundación Laboral para la Prevención de Riesgos Laborales erakundeari funtsak eskatzea erabaki du. Funts horiek Lan-Istripu eta Gaixotasun Profesionaletako Mutualitateen soberakinen zati bat dira. Orain arte Osalango Batzordeak eta Eusko Jaurlaritzak berak erabili duten irizpidearen arabera, funts horiek EAEko erakundeen esku zuzenean jarri behar ziren, estatuko Fundazio horren "leihatila"ra jo behar izan gabe.\n5.- Osalan estatuko eredura makurtu da, lan-segurtasun eta -osasunean porrot egin duen eredura alegia. Eusko Jaurlaritzak nahi du EAE estatuko beste edozein autonomi-erkidegoren modukoa izatea, baita gai honetan ere. Hartu dituen erabakiekin autogobernu mailak atzera egin du, eta bere eskumenak erabiltzeari uko egin dio. Aipatutako fundazioaren dirua onartzeak estatuko eredua ñabardurarik gabe ametitzea esan nahi du. Gisa bereko atzerakada da ere Osalanek Fundación Laboral de la Construcción erakundearekin sinatu duen hitzarmena; honen bidez EAEko eraikuntzako langileen prestakuntza estatukoek jasotzen duten berbera izango da; estatu mailako fundazio pribatu batek erabakitakoa onartzen da horrela.\n6.- Eusko Jaurlaritzak Osalan edukirik gabe utzi nahi du, eta "elkarrizketa sozial" izen faltsua duen horren zerbitzura jartzea da bere helburua. Osalango Kontseilu Nagusira eramaten dira edukirik gabeko akordioak, gutxiengo sindikalarekin mahai horretan itxitakoak, istripu kontuan aurrera egiteko inondik ere balio ez duten arren. "Lotu" kanpaina (eraikuntzan "goitik beherako erorketen prebentzioa" sustatzeko hasi dutena) dugu horren adibide. Berez aski murritza zen Osalango aurrekontutik 400.000 euro bideratuko dituzte kanpaina egiteko, inolako helburu kualitatibo eta kuantitatiborik finkatu ez bada ere, eta aurrez egin diren antzeko kanpainak baliagarri izan ote diren neurtu gabe.\nCCOOek eta UGTk erabaki dute gobernuaren bidelagun izango direla esparru honetan egiten duen edozein gauzetan, hain zuzen administrazioak doitze eta murrizte politikak bete-betean aplikatzen ari direnean. Beraz, patronalaren eta gobernuaren arteko akordiora bildu dira eurak ere. "Elkarrizketa sozial"aren dinamika indarrean dago Osalango Kontseilu Nagusian.


Donostiako Zinemaldia 2013 | Zine jaialdiaren jarraipen zabala EiTBn\nZinemaldiaren leihoa zabalduko du EiTBk\nIrekiera ekitaldia ikusgai dago eitb.com-en. Irailaren 28ra bitartean, Donostiako zine jaialdiko ekitaldi nagusien berri emango da irrati, telebista zein internet bidez.\nAurtengo Zinemaldiaren kartela.\n61. Donostiako Nazioarteko Zinemaldiaren berri zabal emango du Euskal Irrati Telebistak bere medio guztietan, irrati, telebista eta interneten. Ekitaldi nagusiek oihartzun eta tarte zabala izango dute ETB, Radio Euskadi, Euskadi Irratia, Gaztea eta eitb.com-en irailaren 28ra bitartean.\nIrekiera ekitaldia ikusgai dago eitb.com-en. Cayetana Guillen Cuervok eta Unax Ugaldek gidatu dute hasierako gala. Bertan, nazioarteko epaimahaiko kideez gain, Michelle Yeoh eta Annette Bening aktoreak izan dira, baita Oliver Stone eta Terry Gilliam zinegileak ere. Bestalde, itxiera ekitaldia ere ETB1en eta eitb.com-en eskainiko da zuzen-zuzenean.\nDonostia Sarien bi gala egingo dira: hilaren 22an Carmen Maura omenduko dute eta hilaren 27an Hugh Jackman. Biak zuzenean izango dira ikusgai eitb.com-en, eta hilaren 22koa ETB1en emango da beranduago. Juanba Berasategi marrazkigile eta ekoizle gipuzkoarraren ibilbidea Ziremira Sariarekin nabarmenduko dute irailaren 24an. Ekitaldi hau ere Internet bidez jarraitu ahal izango da.\nETBko albistegiek lan-talde zabala izango dute Donostiako Zinemaldiaren berri ematen. Zuzeneko, erreportaje eta elkarrizketa bidez bertatik bertara jarraituko dute hitzordu garrantzitsu hau, albiste den guztia ez ezik, ikusgai ez diren kontuak ere ikusleei erakutsiz. Arreta berezia eskainiko diote Sail Ofizialean aurkeztuko diren filmeei eta, noski, Donostiara etorriko diren zine munduko izarrei.\nVanessa Sanchezek ETB2n goizetako 12etan gidatzen duen 'Entrada Libre' elkarrizketa saioan tartea egingo diote Zinemaldiari. Irailaren 24an, hain zuzen ere, Mireia Gabilondo eta Esther Remiro Amaren eskuak filmeko zuzendari eta aktorea hartuko ditu gonbidatu Vanessak. Donostian estreinatuko den euskal ekoizpenetako bat da Amaren eskuak. Karmele Jaio idazlearen izen bereko eleberrian dago oinarrituta.\nBestalde, 'Airean' (ETB1, 15:45), 'Sin Ir Más Lejos' (ETB2, 16:30) eta 'Euskal Herria Zuzenean' (ETB1, 19:15) saioetan ere erreparatuko diote Donostiako zine jaialdiari datorren astean.\nEuskadi Irratia eta Radio Euskadi ere Zinemaldiarekin\nEuskadi Irratiko entzuleek gertu-gertutik bizi ahal izango dute Zinemaldian gertatzen den guztia. Egunero, goizeko 11:30etik aurrera, konexio bereziak egingo dituzte Zinemaldian arituko den lantalde zabalarekin. Prentsaurrekoak, protagonistak eta zaletuen iritziak ezagutuko dituzte berarekin. 16:00etatik aurrera, berriz, ordu erdiko saio bereziak eskainiko dira Euskadi Irratiko setetik. Analisiak, iritziak, hausnarketak eta mahai inguru bereziak osatuko dituzte Donostian bizi den giroa entzuleei helarazteko. Miren Rubio eta Mertxe Ezeiza kazetariek, Ane Muñoz zine zuzendariak, Begoña del Teso kritikariak eta Jose Luis Padron idazleak osatuko dute Euskadi Irratiko aditu taldea.\nRadio Euskadiko programazioan ere tarte nabarmena izango du egunero Zinemaldiak. Felix Linares eta Marijo Villaverde berriemaile bereziekin konexioak egingo dituzte egunero albistegietan eta saio nagusietan, 'Boulevard', 'Iflandia' eta 'Ganbara'n. 'Kultura.com' saioan ere luze eta zabal jardungo dira Donostiako zine jaialdiaz egunero.\nWebgune berezia eitb.com-en\nTelebista eta irrati kateekin batera, eitb.com atariak jarraipen estua egingo du Internet erabiltzaileak informatzeko. Atal berezi bat izango dute webgunean, Zinemaldiaren berri guztiak bilduz. Albisteak, izarren bideoak, argazkiak... Sekzio ofizialeko pelikulak eta prentsaurrekoak jarraituko dituzte eta izarren peskizan ibiliko dira.\nBestalde, Zinemaldiko gala guztiak zuzenean jarraitzeko aukera izango da eitb.com-en: irekiera, itxiera, Donostia Sariak eta Zinemira Saria.


Gaiak: Gabonak, denontzat? - Euskonews\nGure ohituretako bat da Gabonak ospatzea; gure egutegietan data seinalatuak dira, eta nola ez, denok egoten gara egun hauek noiz iritsiko zain. Euskal kulturan Olentzeroren bisita jasotzen dugu, eta neska–mutikoen aurpegiak begiratzea besterik ez dago zer–nolako ilusioa egiten dien ikusteko. Halere, nagusitzen goazen neurrian, ikazkinaren ordez, ilusioa opor–sasoiak eragiten du, batez ere.\nBestalde, jatorri kristauko festa izanik, modu berezi batetan bizitzen dutenak ere badaude; eta ez da harritzekoa, ezen gogoratu behar baitugu egutegietan zergatik den abenduaren 25a jai–egun, esaterako. Ezin dugu ahaztu halaber, guztiok ez garela kristauak sentitzen, orduan, zergatik markatzen ditugu gorriz egun horiek? Hala, Gabon deitzetik, Neguko Opor deitzera igarotzea ez nuke gaizki ikusiko. Baina oraingoz bestelako errealitatea bizi dugunez gero, Gabonak izendatzen jarraituko dut.\nSasoi honetako hainbat usadio ditugu. Nahiz eta krisiaren eraginez, edota energia aurrezteko aitzakiaz geure kaleetan ohi baino argi gutxiago ipini diren, sasoi honetan ohikoak izaten dira apaindutako kale, balkoi eta zuhaitzak aurkitzea; herri batzuetan jaiotzak ipintzen dituzte leku publikoetan, eta abar eta abar. Ez dut uste inor molestatzeko moduko ekintzak direnik. Niretzako okerragoa da Gabonen aitzakiaz bultzatzen den kontsumismo bortitza, esate baterako; edota telebistan jartzen dituzten –batek jakin zenbatetan errepikatutako– filmak, adibidez.\nAurreko paragrafoan aipatu dudan legez, kalera irten eta bizi den giro “bereziak” inor ez duela iraintzen pentsatzen dut. Halere, jakin badakit miseria gorrian edota poztasuna baino tristura sentitzen dutenentzako ez dela bestelako garai bat, eta ohitura den bezala bolada honetan urtero aireratzen ditugun zorion–agur zein intentzio onak alboratu eta behar gehien dituztenengan pentsatu beharko genuke; eta garrantzitsuena, laguntza eman. Bide batez, aipatu nahiko nuke, urte guzian zehar burutu beharko genukeen zerbait dela, eta ez soilik egun gutxi batzuetako eginkizuna.\nHorrez gain, kristautasuna ez den bestelako fedea bizi dutenek ez dut uste inongo arazorik edukiko dutenik festa hauekin. Ez dutela ospatzen? Agian horixe bakarrik, guk ere ez baititugu beraienak zelebratzen. Baina akaso beharko genuke; ez litzateke polita izango gizarte berean bizi diren komunitateek mota guztietako festak konpartitzea? Animatzen baldin bazarete, aukera bat litzateke musulmanentzako garrantzitsua den Arkumearen Festa; Ramadana amaitu eta bi hilabete eta hamar egunetara ospatzen dute. Nork daki etorkizun batean egutegiek zein itxura edukiko duten jaiegunei dagokienez!\nAmaitzeko, aitortzen dut ni neu ez naizela besta hauen oso zalea, baina gustuko ditut hainbat ohitura. Horien artean, aitona–amona, osaba–izeba eta lehengusu–lehengusinekin denbora gehiago pasatzeko tartea daukadala, eta nola ez, kuxkuxean aritzen garela!\nEta nik soilik, urtea ongi amaitzea eta datorrenari ilusioz heltzea opa dizuet orri hauetatik. Eta detaile txikienean ere zoriontasuna aurki dezagula!


Ramon Saizarbitoria protagonista, Bilbo Zaharra Forumean - GARA\nBilbo Zaharra euskaltegiak «Klasikoen irakurraldi etenik gabea» ekimena ospatuko du laugarren aldiz. Aurten, ekainaren 16an egingo da, Bilboko Arriaga antzokian, eta aukeratutako liburua Ramon Saizarbitoriaren «Hamaika pauso» izango da.\n«Zer irakurri erabakitzeko orduan, orain arte, ordena kronologikoaren irizpidea baliatu dugu. Hots, XVII. mendeko liburu batekin hasi («Gero», 1643), XVIII-XIX. mendeen arteko beste batekin segi («Peru Abarca», 1802), XX. mendearen erdira iritsi («Haur besoetakoa», 1959) eta ia XXI. mendean bukatu dugu», azaldu zuen Pedro Alberdi antolatzaileak.\n«Izan ere, horixe zen lehendabiziko lau irakurketekin lortu nahi genuena: historia horren erakuskaritzat balio lezakeen hautaketa duin bat eskaintzea. Halatan, bada, gure ekimenaren `lehen aroa' betea dela esan dezakegu. Datorren urtean, irizpidez aldatu beharrean izango gara, ezinbestez», gaineratu zuen Alberdik.\n«Hamaika pauso» 1995ean argitaratu zuen idazle donostiarrak Erein argitaletxearekin. Bere laugarren eleberri honetan, Iñaki Abaitua idazlea da protagonista. Bartzelonara joan eta ETAko kide bat ezagutuko du. Honek muga gurutzatzeko laguntza eskatzen dionean hasiko da bien arteko harremana.\nIrakurketaren inguruan, ohi bezala, Bilbo Zaharra Forum-ean hainbat gonbidatu izango dira ostegun honetatik aurrera. Bilboko Euskaltzaindiaren egoitzan, 19.00etan hasita, Unai Elorriaga eta Juan Garzia idazle eta itzultzaileak izango dira Forumeko lehen saio honetan.\nEkainaren 9an jarraituko dute jardunaldiek. Arantxa Urretabizkaia eta Jon Juaristi izango dira egun horretan. Eta, bukatzeko, ekainaren 15ean, asteazkenez, Eider Rodriguez eta Ur Apalategi izango dira hizlari. Hiru solasaldiak ordu berean eta leku berean izango dira, doako sarrerarekin.


EUSKADI.-Euskal Herriko Kapital Arriskuaren Kudeaketak 18,5 milioi balio zuten 27 proiektutan inbertituz bukatu du 2008. urtea\nEuskal Herriko Kapital Arriskuaren Kudeaketa elkarteak 18,5 milioi euroko balioa zuten onartutako 27 proiekturekin itxi zuen 2008. urteko ekitaldia. Datuak azken urteetako gorako joeraren jarraipena direla azaldu dute elkarteko arduradunek, onartutako proiektu zein diru kopuruan biderkatu egin baititu 2005ekoak. 2005-2008 epean, 57,3 milioi euroko 83 proiekturen onarpena egin da.\nBukatu berri den ekitaldian, 12,1 milioi euroko 24 proiekturen partaidetza gauzatu da, eta elkarteko arduradunek 2005-2008 epealdian izan den gorako eboluzioa nabarmendu dute, guztira 60 proiektu burutu baitira 32,6 milioi euroko diru kopuruarekin.\nBeste arlo batean, aipagarria da ere beste enpresa batzuen sorrera, hazkundea edo finkapenean inbertitzen jarraitzeko diru iturri den desinbertsioari dagokion gaia. Horrela, 2008an 16,3 milioi euroko bederatzi desinbertsio egin ziren; aipatu desinbertsioek 8,9 milioi euroko plusbalioen ekarpena izan dira Funtsentzat. Elkarteak kudeatutako kapitala (2008ko abenduan) bost funts edo elkartetan banatutako 85,8 milioi eurokoa izan zen.\nEgun, Euskal Herriko Kapital Arriskuaren Kudeaketa S.A.-k, partaide diren 69 elkarterekin lan egiten du, 59 milioi eurorekin.\n2008an 579,5 milioi euroko fakturazioa izan zen kudeaketa elkarteak gestionaturiko funtsetan parte hartzen duten eta 2.711 langile biltzen dituzten elkarte guztiena.\nEuskal Herriko Kapital Arriskuaren Kudeaketa 1985an sortu zuen Eusko Jaurlaritzak, Industria Sustapenerako Elkartearen (SPRI) bitartez. Finantza-jardueretan aritzen ez diren eta kotizazio ofizialik ez duten enpresetako kapitalean, kopuru txiki eta aldi baterako partaidetza izateko asmoz, Kapital Arrisku erakundeak sortzera bideratutako finantza baliabide publiko eta pribatuak lortzean datza elkartearen jarduera.\nBost funtso eta elkarte kudeatzen ditu elkarteak: Ezten Kapital Arriskuaren Funtsa, F.C.R. Enpresa Digitaletako Inbertsioa, F.C.R. Sustapen, Elkano XXI F.C.R. eta Seed Gipuzkoa SCR.


topic_facet:"Mekanizazioa (Heziketa Zikloa). Erdi maila" topic_facet:"Automatizazioa eta robotika industriala (Heziketa Zikloa). Goi maila" topic_facet:"Lanbide Heziketa" topic_facet:"Sistema Elektrikoaren eta Elektronikoaren Muntaia eta Mantentze Lanak (Modulua)" topic_facet:"Galdaketa eta pulbimetalurgiaren bidezko produkzioa (Heziketa Zikloa). Goi maila" topic_facet:"Industria-robotika (Modulua)" topic_facet:"Elektrizitatea eta Elektronika (Lanbide Arloa)"\nProposatutako gaia: Mekanizazioa (Heziketa Zikloa). Erdi maila Proposatutako gaia: Automatizazioa eta robotika industriala (Heziketa Zikloa). Goi maila Proposatutako gaia: Lanbide Heziketa Proposatutako gaia: Sistema Elektrikoaren eta Elektronikoaren Muntaia eta Mantentze Lanak (Modulua) Proposatutako gaia: Galdaketa eta pulbimetalurgiaren bidezko produkzioa (Heziketa Zikloa). Goi maila Proposatutako gaia: Industria-robotika (Modulua) Proposatutako gaia: Elektrizitatea eta Elektronika (Lanbide Arloa)\nAutomatizazioa eta robotika industriala (Heziketa Zikloa). Goi maila Elektrizitatea eta Elektronika (Lanbide Arloa) 1 Elektrizitatea eta automatismo elektrikoak (Modulua) 1 Fabrikazio Mekanikoa (Lanbide Arloa) 1 Fabrikazio Mekanikoko Sistema Automatikoen Programazioa (Modulua) 1 Fabrikazio mekanikoko produkzioaren programazioa (Heziketa Zikloa). Goi maila Gehiago ... 1 Fabrikazioaren Automatizazioa (Modulua) Galdaketa eta pulbimetalurgiaren bidezko produkzioa (Heziketa Zikloa). Goi maila Industria-robotika (Modulua) 1 Instalazioa eta mantenimendua (Lanbide Arloa) 1 Lan giroko harremanak (Zeharkako Ikasgaia) Lanbide Heziketa 1 Linea Automatizatuen Eroapena eta Mantentze Lanak (Modulua) 1 Mantentze-lan elektromekanikoa (Heziketa Zikloa). Erdi maila Mekanizazioa (Heziketa Zikloa). Erdi maila 1 Mekatronika Industriala (Heziketa Zikloa). Goi maila 1 Muntaia- eta mantentze-lan elektriko/elektronikoak (Modulua) 1 Produkzioko Sistema Automatikoen Muntaia eta Mantentze Lanak (Modulua) Sistema Elektrikoaren eta Elektronikoaren Muntaia eta Mantentze Lanak (Modulua) 1 Sistema Hidraulikoaren eta Pneumatikoaren Muntaia eta Mantentze Lanak (Modulua) 1 Sistema automatizatuak (Modulua) Guztiak ikusi ... gutxiago ...


topic_facet:"Mekanizazioa (Heziketa Zikloa). Erdi maila" topic_facet:"Automatizazioa eta robotika industriala (Heziketa Zikloa). Goi maila" topic_facet:"Fabrikazio mekanikoko produkzioaren programazioa (Heziketa Zikloa). Goi maila" author_facet:"Elhuyar Hizkuntza Zerbitzuak" author_facet:"IMH Makina Erramintaren Institutua"\nProposatutako gaia: Mekanizazioa (Heziketa Zikloa). Erdi maila Proposatutako gaia: Automatizazioa eta robotika industriala (Heziketa Zikloa). Goi maila Proposatutako gaia: Fabrikazio mekanikoko produkzioaren programazioa (Heziketa Zikloa). Goi maila Egilea: Elhuyar Hizkuntza Zerbitzuak Egilea: IMH Makina Erramintaren Institutua\nAutomatizazioa eta robotika industriala (Heziketa Zikloa). Goi maila 3 Elektrizitatea eta Elektronika (Lanbide Arloa) 3 Elektrizitatea eta automatismo elektrikoak (Modulua) 3 Fabrikazio Mekanikoa (Lanbide Arloa) 3 Fabrikazio Mekanikoko Sistema Automatikoen Programazioa (Modulua) Fabrikazio mekanikoko produkzioaren programazioa (Heziketa Zikloa). Goi maila Gehiago ... 3 Galdaketa eta pulbimetalurgiaren bidezko produkzioa (Heziketa Zikloa). Goi maila 3 Instalazioa eta mantenimendua (Lanbide Arloa) 3 Lanbide Heziketa 3 Mantentze-lan elektromekanikoa (Heziketa Zikloa). Erdi maila Mekanizazioa (Heziketa Zikloa). Erdi maila 3 Muntaia- eta mantentze-lan elektriko/elektronikoak (Modulua) 3 Sistema automatizatuak (Modulua) 2 Linea automatizatuen muntaia- eta mantentze-lanak (Modulua) 1 Fabrikazioaren Automatizazioa (Modulua) 1 Industria-robotika (Modulua) 1 Lan giroko harremanak (Zeharkako Ikasgaia) 1 Linea Automatizatuen Eroapena eta Mantentze Lanak (Modulua) 1 Mekatronika Industriala (Heziketa Zikloa). Goi maila 1 Produkzioko Sistema Automatikoen Muntaia eta Mantentze Lanak (Modulua) 1 Sistema Elektrikoaren eta Elektronikoaren Muntaia eta Mantentze Lanak (Modulua) 1 Sistema Hidraulikoaren eta Pneumatikoaren Muntaia eta Mantentze Lanak (Modulua) 1 Sistema elektrikoak, pneumatikoak eta hidraulikoak (Modulua) 1 Sistema sekuentzial programagarriak (Modulua) Guztiak ikusi ... gutxiago ...\nElhuyar Hizkuntza Zerbitzuak 3 Euskadi. Hezkuntza, Unibertsitate eta Ikerketa Saila IMH Makina Erramintaren Institutua 2 Navarro, Francisco 2 Urresti, Igor 1 Navascués, Josemari


Xabi Alonso absolbitu dute egotzi zizkioten Ogasun Publikoaren kontrako delituetatik\nFiskaltzak bi urte eta erdiko kartzela zigorra eskatu zuen futbol jokalari izandakoarentzat. Auzitegiak gaur eman du epaiaren berri. Erabakia ez da irmoa, eta Fiskaltzak helegitea aurkez dezake oraindik Madrilgo Auzitegi Nagusian.\nEurokopak Bilbon eragin ditzaken ondorioen analisia\nEurokopa Bilbora ekartzeko zenbait aldaketa egin dituzte, bai Bilboko udalak, bai Bizkaiko Foru Aldundiak. Horrez gain, Bilbon eman daitezkeen ondorioen buruzko analisia egin dute.\nEspainiako selekzioak gutxienez hiru partida jokatuko ditu San Mamesen 2020ko Eurokopan\nEkainaren 12an abiatuko da 2020ko Eurokopa. Egoitzen artean Bilbo egongo da eta San Mames zelaiak, guztira, lau norgehiagoka osatatuko ditu. Horietatik gutxienez hirutan Espainiako selkzioa izango da etxeko taldea.


barren.eus - Jokin Muñozek hirugarren egin du Manuel Mateosen oroimenezko lasterketan\nJokin Muñozek hirugarren egin du Manuel Mateosen oroimenezko lasterketan\nArgitaratua: 2021-11-09 19:22\nDeba Extreme Taldeak antolatuta, 8. Manuel Mateos Memoriala lasterketa jokatu zuten zapatuan, Deban.\nEhun lagun pasa lehiatu ziren eta David Garcia durangarra izan zen 8,4 kilometroko ibilbidea osatzen azkarrena, 26 minutu eta 58 segundoko denbora eginda. Unai Ibarra sailkatu zen bigarren postuan (27:09) eta Jokin Muñoz mendaroarra sailkatu zen hirugarren postuan, 27 minutu eta 17 segundoko denborarekin. Julen Salaberria elgoibartarra ere lehen hamarren artean sailkatu zen, zorztzigarren postuan, hain justu ere, 28:26ko denborarekin.\nMuñoz pozik da Deban lorturiko emaitzarekin, baina bere denboraldiko helburu nagusia den Valentziako maratoirako prestaketaren parte izan da, Soraluzen bizi den mendaroarrak Valentziako maratoiko bere marka ontzea baitu helburutzat. Izan ere, abuztutik buru-belarri dabil Valentziako maratoia prestatzen eta hura buruan lehiatzen da gainerako lasterketetan zein egiten dituen asteko entrenamenduetan. Astean 120 kilometro egiten ditu maratoia prestatzeko entrenamenduetan, eta abuztu hasieratik dihardu hala.\nValentziako maratoirako hilabete falta denean, entrenamenduen asterik gogorrenaren bukaeran, Debako lasterketa erritmo bizian egitea zen bere asmoa, "hurrengo eguneko bi orduko errodajerako nekea sortzeko, eta, beraz, banekien hankak ez nituela fresko edukiko baina ahal zen azkarren korrika egitea tokatzen zitzaidan; gainera lasterketa mota horietarako ez dut entrenatzen, eta lasterketa motzetako korrikalarien abiadurarik ere ez daukat", azaldu du Muñozek plaentxia.eus atariak jasotako adierazpenetan.\nOrain, baina, domekara begira dihardu Muñozek, Behobia-Donostia lasterketara begira, horixe izango baita aurtengo bere erronka nagusiaren aurreko azken lasterketa.\n*Argazkiak: Irati Iñurrieta.


barren.eus - Aurrekontuak osatzeko prozesu parte hartzailea hasiko du Udalak hirugarren urtez\nAurrekontuak osatzeko prozesu parte hartzailea hasiko du Udalak hirugarren urtez\nArgitaratua: 2020-11-12 13:38\nHerritarrek udal kudeaketan "ahotsa" izan dezaten eta beraien lehentasunak "errealitate" bihurtu daitezen, prozesu partehartzaile berri bati ekingo dio Elgoibarko Udalak. 200.000 euro bideratuko ditu herritarren proposamenak gauzatzeko. Bihar hasiko den lehen fasean proiektuak aurkezteko aukera izango dute herritarrek.\nElgoibarko Udalak 2021eko Udal Aurrekontuak osatzeko prozesu parte hartzaileileari ekingo dio bihar, hirugarren urtez jarrian. Aurreko bi ekitaldietan moduan, 200.000 euro bideratuko ditu aukeratzen diren proiektuak egiteko. Ekimen honen bidez herritarren inplikazioa bilatu nahi dutela azaldu dute udal arduradunek, "elgoibartarrek hitza eta presentzia" izan dezaten 2021eko udal aurrekontuetan. Aurten, Covid-19ak sortutako egoeraren ondorioz, 2021eko udal aurrekontuak murriztu egin direla aurreratu dute udal arduradunek, eta, horregatik, "inoiz baino gehiago, Elgoibarko Udalak herritarren lehentasunak eta beharrak zeintzuk diren jakin nahi dugu", adierazi du Ane Beitia alkateak.\n• Proposamenak egiteko moduak eta bideak\nProzesua bi fasetan gauzatuko da: proiektuak aurkeztea (1. fasea) eta aukeratutako proiektuak lehenestea (2. fasea). Elgoibarren erroldatuta dauden pertsona guztiek parte hartu ahal izango dute. Bihar irekiko dute proposamenak egiteko epea eta abenduaren 29ra arte egongo da zabalik. Proposamenak aurrez aurre egiteko bi modu egongo dira: Formulario bat bete -PDF- eta azoka plazan jarriko duten hautestontzian botata, edo Kalegoen plazan azaroaren 18an eta 19an jarriko duten karpan (11:00 -13:30 / 16:00 -18:30etara). Online bidez parte hartzeko, berriz, www.elgoibar.eus web orrialdean, Udalaren sare sozialetan edota QR kode baten bidez egin daiteke.\nLehenengo fase honetan aurkezten diren proposamenek iragazki tekniko bat gainditu beharko dute bigarren fasera igarotzeko. Beste batzuen artean honako baldintzak bete beharko dituzte:\nUdal eskumenekoak diren proposamenak izan beharko dira.\nTeknikoki eta ekonomikoki bideragarriak eta ekonomikoki eta finantzarioki jasangarriak.\nInteres orokorra eta guztion ongizatea lehenesten dutenak.\nZerbitzu-proposamenen kasuan, 40.000 eurotik (+BEZ) eta 15.000 eurotik (+BEZ) gorako kostua ez duten obrak.\n• Proposamenak hiru jarduera-arlotan\nBerritasun modura, proposamenak hiru jarduera-arlotan bilduko dituzte aurtengoan, prozesua udalerriko txoko guztietara irits dadin eta txoko guztietan islatzen laguntzeko.\nUdalerri osoan eragina duten obrekin lotutako proposamenak.\nEuskararekin, kulturarekin, haurrekin, gazteekin, kirolarekin, berdintasunarekin, gizartezerbitzuekin, sustapen ekonomikoarekin, enpleguarekin, ingurumenarekin edo segurtasunarekin lotutako proposamenak.\nUrrunen dauden auzoei, baserri auzoei loturiko proposamenak.\nTxomin Mujikak herritarrak botoa ematera animatzen dituen bideoa ere zabaldu du Udalak:\nKarakoleko zubia eraberritzeko lanak lizitaziora atera ditu Udalak (2020-09-28)\nAizkorri eta Urazandi auzoen arteko bidea egokitzeko lanak amaituta daude (2020-09-01)\nPartaidetza bidezko aurrekontuetako bost proiektu bozkatuenak gauzatuko ditu Udalak (2020-03-03)\nHamalau proiekturen artetik gogokoen dituzten laurak aukeratzeko aukera dute herritarrek (2020-01-29)\nArgiteria ipini dute Urazandi eta Aizkorri lotzen dituen oinezkoentzako bidean (2020-01-07)\nHasi dituzte Bolatokiko parkea eraberritzeko lanak (2019-09-20)


“Tropela Hondartzan”, igande honetan Zarautzen – Tropela.eus bloga\nBidaltzailea:Tropela Elkartea\t 2016-06-14 Utzi iruzkina “Tropela Hondartzan”, igande honetan Zarautzen bidalketan\nAurten, gainera, bi maila izango ditugu:\n• HAURRAK: 12 urte edo gazteagoak\n• HAUR HANDIAK/HELDUAK: 13 urte edo gehiago dituztenak\nBestetik, pasealekuan bertan, lehengo txirrindularitzaren erakusleiho moduan, erakusketa bat jarriko dugu. Bertan izango dira eskuz pintatutako berunezko ziklistatxoak, ziklisten irudiekin hornitutako botila-txapak, ziklistatxoz osatutako maketak, garai bateko Karpy ziklista taldearen materiala, Libros de Rutaren libururik berexienak, Juan Mari Tolinen argazkiak eta abar luze bat. Guzti hau musikarekin goxatuz eta lagun giro eder batean egingo dugu.\nBertan erakusteko moduko ziklistatxoak, kromoak, argazkiak edota beste bitxikeriaren bat baduzu, gustura egingo dizugu tokia erakusketan.\nBeraz, gogoratu: Ekainaren 19an, igandearekin, zita bat duzu Zarauzko malekoian. Zatoz eta animatu zure ingurukoak. Bertan ikusiko dugu elkar!\nInformazio gehiago Tropela Hondartzan gunean aurkituko duzue. Iazko ekitaldiko argazkiak ere bertan dituzu ikusgai!\nBidaltzailea:Tropela Elkartea 2016-06-14 Hemen argitaratua:Hondartzan, Zaleak


Ikasle greba, indarrak eta haserreak kalera - halabedi\nErredakzioa | Mar 21, 2018\nMartxoaren 21ean Ikasle Greba egin du Ikasle Abertzaleak antolakundeak, Lehen Hezkuntza, Bigarren Hezkuntza, Batxiler eta Lanbide Heziketako ikasleak deituz. Ertzaintzaren presentzia, identifkazioak eta mehatxuak ugariak izan diren arren, arazo gabe egin dute manifestazio nagusia.\nIAk gogorarazi ditu Euskal Herriko ikastetxeetan “problematika ezberdinei erantzuna emateko” egiten ari diren dinamikak, autodefentsa sareak, greba eskubidearen aldeko protestak edo herri eskolak, besteak beste. Horiek guztiak ez dira arazo “isolatuak”, antolakundeko kideen ustez, baizik eta hezkuntza gizarte eredu baten zerbitzura duen “egitura oso baten” ondorio.\nMartxoaren 21a “gure indar eta haserreak kalera atera eta gure gaitasun propioei gorazarren egiteko eguna” dela esan dute. Eta bide batez, ikasturte amaierako DBH2 eta DBH4ko errebalidei eta LOMCEri ezetz esateko eta “erronka” horren aurrean indarrak hartzeko aprobexatu dute eguna.\nGoizean-goiz zutabeak egin dituzte ikastetxe ezberdinetatik. Jesús Obreron, adibidez, piketeak egin dituzte eta hauen erdian atea itxi diete ikasleei, lasai asko ateraz beranduago. Kanpoan, ordea, poliziak 60 ikasle inguru identifkatu ditu, Ertzaintzaren presentzia oso handia izan den goiz batean.\nMomentu batean, ikasleetako bati mugikorra hartu diote poliziek, gaztearen Whatsappean sartuz eta bertan zeuden argazkiengatik Mozal Legearekin mehatxatuz.\nIkasle zutabeetako gazteak identifkatu ditu Ertzaintzak, Mozal Legearekin mehatxatuz eta ikasle bati mugikorra arakatuz\nManifestazio nagusian, kapitalismoaren aurkako oihuak entzun dira, “Hau ez da gure hezkuntza. Ikasleak kapitalismoaren aurka” irakur zitekeen pankartaren atzetik. Ehundaka ikaslek egin dute Andra Maria Zuriaren plaza eta Gasteizko Kanpusa lotu dituen ibilbidea.\nAiaraldean ere, kalera\nAiaraldean ere ehundik gora ikasle bildu dira Ikasle Abertzaleakek deitutako manifestazioan, goizean zehar eztabaida tailerrak Laudion egin ostean (Aiaraldea.eus bidez).\nAbendura arteko kontzertu-sorta aurkeztu du Muinoko Hotsak-ek\nAurrera begirako urratsak aztertuko dituzte ‘EHko Greba Feminista’ asanbladan\nUn nuevo favor a una constructora deja en evidencia las irregularidades en el área de urbanismo municipal\nKataluniako eta Altsasuko preso politikoen senideek errepresioa izango dute hizpide Gasteizen\n“Besteekiko enpatia” -Iñaki Martinez de Luna-\nIkasle Abertzaleak: aurkezpena Laudion\nirailak 19 @ 11:00\nSan Fermines 78: documental\nirailak 19 @ 19:00\nAndrés Pascualen “A merced de un dios salvaje”\nirailak 19 @ 20:00\nirailak 20 @ 10:15\nirailak 20 @ 11:00


Lurra, laua ala esferikoa? - - Aikor.eus\nJon Legarreta 2019-07-12 09:05\nArgi dago galdera inozoa dela, baina izatez harrigarria bada ere, pertsona batzuen iritziz, Lurra laua da. Azken urteetan, gero eta gehiago dira euren burua terraplanista izenarekin aurkezten dutenak; haietako batzuk, famadunak. Are gehiago, Lurra Lauaren Sozietatea existitzen da, eta, gainera, aurtengo martxoaren 2an eta 3an nazioarteko lehenengo bilera egin zuten Buenos Airesen. Terraplanisten ustez, Lurra disko bat da: erdian Ipar Poloa dago, eta diskoaren perimetroan, Hego Poloan, gainditu ezinezko horma izugarri bat. Badirudi datorren urtean Lurraren mugara heltzeko bidaia bat egingo dutela; barregarria. Oraindik ez dakit zelan azaldu dezaketen ordu berean Lurreko herrialde batzuetan eguna izatea eta beste batzuetan gaua: Lurra laua baldin bada, leku guztietan edo eguna edo gaua izan beharko litzatekeelako; baina lelokeriak esatea librea da. Argi dago teoria hau –hainbat erlijio bezala– sinesmena dela; eta ez zientzia.\nTerraplanistek esaten dute munduko gobernuak, Nazioarteko erakundeak, NASAk eta zientzialariak gezurretan dabiltzala, dena konspirazio bat dela. Gogoratu behar dugu hau ez dela konspirazio bakarra; badaude beste asko: klima-aldaketa gezurra da (Trump presidentearen esanetan, txinatarren konspirazioa da, amerikarren industriaren kontra); bakunak arriskutsuak dira; minbizia edo hiesa senda daitezke (nazioarteko laborategiek badituzte gaixotasun horien kontrako farmakoak, baina ez dituzte ematen, “negozioa” galduko litzatekeelako); eta gizakia ez da heldu Ilargira –beharbada, konspiraziorik ezagunena–. Kezkagarriena da konspirazio horiek defenditzen dituzten pertsonek gizartean duten eragina, bai entzute handikoak direlako (futbolariak, musikariak, telebistako aurkezleak…), bai botere izugarria dutelako; Trump, adibidez.\nGaur egun, Internetek eta sare sozialek gero eta eragin handiagoa dute gizartean, eta alde onak izateaz gain, alde txarrak ere badituzte. Hau da, ez da gauza bera pertsona arrunt batek gizakia Ilargira ez dela heldu Twiterren esatea, edo, adibidez, Casillasek, 2018ko uztailaren 23an tuit batean esan zuen moduan, jarraitzaile-kopuru askoz handiagoa izateaz gain sinesgarritasun handiagoa ere baduelako.


Bidegorri batek lotuko ditu Arrigorriaga eta Martiartu industrialdea - Deia\nBidegorri batek lotuko ditu Arrigorriaga eta Martiartu industrialdea\ndeia.eus 18.02.2021 | 18:47\nAzpiegituretarako eta Lurralde Garapenerako foru diputatu Imanol Pradalesek lanak bisitatu ditu. BFA\nAzpiegituretarako eta Lurralde Garapenerako foru diputatu Imanol Pradalesek lanak bisitatu ditu.\nBILBO. Bizkaiko Foru Aldundiak 734.020 euroko aurrekontua bideratuko du Arrigorriagako hirigunea Martiartu industrialdearekin lotuko duen bizikletarientzako eta oinezkoentzako bide berria erakitzeko. Lanak dagoeneko hasi dira.\nImanol Pradalesek, Azpiegituretarako eta Lurralde Garapenerako foru diputatuak, adierazi duenez, azpiegitura berriak alternatiba seguru eta erosoa eskainiko du egunero oinez edo bizikletaz mugitzeko, Bizkaiko lurralde historikoan hiri-mugikortasun iraunkorra sustatuz.\nHorretarako bide berri honek jarraipena ematen dio lehendik dagoen bidegorri-sareari, Martiartu poligonoa Arrigorriaga eta Basauriko hiriguneekin eta San Migel, Sidenor eta Mercabilbao poligonoekin lotuz.\nBidegorri berriak 1.255 metroko luzera izango du, eta ibilgailu motordunetatik bereizita egongo da; txirrindularientzako galtzada bat, 2,5 metroko zabalerakoa, eta oinezkoentzako beste bat, bi metroko zabalerakoa. Ibaiaren ibilguarekiko paraleloan doa eta BI-625 errepidetik industrialdera sartzeko zubian amaituko da. Halaber, ibilbidearen erdian poligonoaren iparraldeko muturrerako sarbidea eskainiko du bidegorriak, Arrigorriagatik gertuen dagoen tokian.\nBidegorri berri hau eraikitzeko 734.020 euroko inbertsioa egin du Bizkaiko Foru Aldundiak eta lanak egiteko sei hilabeteko epea kalkulatu du. Aldi berean, Aldundia ibaiaren bi ertzetan gara daitezkeen aukerak aztertzen ari da, bidegorri hau zabaltzen jarraitzeko eta Ugao Miraballesera heltzeko eta, aldi berean, Agirre eta Txako industrialdeetara iristeko. Azterlan honen helburua ingurumenaren, teknikaren, ekonomiaren eta funtzionaltasunaren ikuspegitik aukera egokiena zehaztea da.


2020-10-22 - Goierriko Hitza : Goierriko Hitza\nEusko Jaurlaritzak Euskadi osorako neurriak ezarri ditu, eta mugikortasuna are gehiago mugatu du 25 udalerritan. Beasain, Lazkao, Legazpi, Ordizia, Urretxu eta Zumarragatik ez sartu eta haietatik ez irteteko gomendatu dute, "osasun-zentro, zerbitzu eta establezimenduetara joateagatik gertatzen diren joan-etorrietarako izan ezik, bai eta lan-arrazoiengatik, ikasketengatik, ohiko bizilekura itzultzeagatik, mendekoak diren pertsonei eta hiriei laguntzeagatik edo ezinbesteko kausagatik egiten diren joan-etorrietarako izan ezik".\nBeasaingo osasun-eremuan bizi diren 13 eta 40 urte bitarteko guztiei egin diete deialdia. 943 02 77 00 edo 900 20 30 50 zenbakietara deitu behar da hitzordua eskatzeko\nOsasun Sailaren arabera, 85 positibo kasu gehiago agertu dira Goierrin. Dagoeneko sei herri daude eremu gorrian, Lazkao eta Legazpi ere sartu baitira.\nIgartzako zubitik 11:30ean hasita, Arriaranera iritsi bitartean, bost geldiune eta bertsoaldi egingo dituzte Igor Elortza eta Unai Iturriaga bertsolariek.\nBertan behera utzi dute Beasaingo San Silbestre proba\nBeti Bizi elkarteak albistea goizeko lehen orduan zabaldu du albistea.\nTrenasa bideragarria dela esan diote CAFeko zuzendaritzari Beasainen\nTrensako langileek Beasainera lekualdatu dituzte protestak. 110 beharginek galdu ditzakete lanpostuak. Ixteko erabakia bidegabea dela diote, egoera ekonomikoa ez delako txarra\nCAFeko langileek biktimen mina ez luzatzeko eskatu dute\nOlaberria burdinolaren egoerak arreta eta babesa eskatzen du\nBeatriz Herreras Moratinosek burdinolaren aztarnak zaindu beharra aldarrikatuko du gaur hitzaldian. Iñigo Imaz historialariak ere Olaberriaren balioa azpimarratu du\n«Cavari buruz izan genezakeen aurreiritzia bestelakoa da orain»\nUrriko azken asteburuan egin ohi dute Cava Festa Zegaman, baina aurtengoa bertan behera gelditu da. Joseba Izagirrek azaldu duenez, Sant Sadurni D'Anoiarekin duten harremanaren harira sortu zen festa.\nBaheketa masiboa ostiralera arte egingo dute eta herritarrei eskatu diete PCRa egiteko txanda har dezatel. Jakintza eta Oianguren ikastetxeetakoak izan dira lehenak.\nHilerrira joateko autobusa egongo da geltokitik\nZailtasunak dituzten jendeari bideratuta dago zerbitzua\nArrano Etxeko bi arrano askatuko dituzte zapatuan\nAnduetza parketxean Igeldoko Arrano Etxean sendatutako bi arrano askatuko dituzte, larunbat honetan Ikustera joateko izena eman behar da aurrez.\nGabrielenea etxea hezkuntzarako utzi zuen, Ataungo umeek «irakaskuntza katolikoa» izan zezaten. Haren omenezko plaka-oroigarria jarriko dute igandean.\n'Ataun of the dead' zine foruma bertan behera geratu da\nZumalakarregi museoan gaur egitekoa ziren emanaldia eta ondorengo solasaldia bertan behera utzi dute. Data berria aurrerago zehaztuko dute.


Interprest sistema, interpretazio-zerbitzuak eskaintzeko plataforma teknologikoa da, Donostia 2016, Europako Kultur Hiriburuak, bultzatu eta Talaios Kooperatiba eta Biantik Kooperatibaren artean garatutakoa. Kostu txikikoa eta eramangarria, ekitaldi mota ezberdinetara egokitzen dena.\nHaririk gabeko teknologia baliatuz, mugikorretan oinarritutako komunikazio-sistema erabuktzen du. Interpretearen mugikorrak mikrofono txiki baten bidez audioa bidali eta entzuleak bere mugikorrean jasotzen du.\nProiektuak teknologia irekien aldeko apustua egiten du hasieratik, komunitatearen esku jarriz garapen guztia.\nInterpreteen audioaz gain, entzuleak testu eta irudi jarioa ere jaso dezake bere mugikorrean, ekitaldiari buruzko informazio gehigarri gisa. Irisgarritasun beharrei erantzuteko pentsatua dago funtzio hau, baita entzuleari ekitaldian gertatzen denaren ideia orokorra testu eta irudi bidez iristarazteko ere.\n2016ko iraila-abendua bitartean Donostia 2016ren egoitzan (Easo kalea 43, Donostia) bi interprest gailu izango dira edonork erabiltzeko gertu. Inolako kosturik gabe, interpretazio beharrak dituzten ekitaldietarako eskuragarri jartzea da asmoa.\nThe post Interprest appeared first on Talaios Koop..


UNICEF, koronabirus-pandemiari eta osasun-sistema hauskorrei buruz\nUNICEF: "Osasun-sistema hauskorrak ez daude koronabiruserako prestatuta"\nAgerraldiak are eragin lazgarriagoa izan dezake dagoeneko egoera zailean dauden herrialde eta komunitateetan, Sirian edo errefuxiatu eta migratzaileen artean, esaterako.\nOspitale bat. Argazkia: Pixabay.com\nKoronabirusaren pandemian eskuragarria eta egiazkoa den informazioa funtsezkoa da\n10.000 pertsonatik gora hil dira koronabirusarekin munduan, eta 240.000 kutsatu dira\nNola azaldu umeei koronabirusaren pandemia\nTxinan ez da koronabirusak kutsatutako kasu berririk, bigarren egunez jarraian\nUNICEFek ostegun honetan ohartarazi duenez, osasun-sistema "hauskorrak" dituzten herrialdeak ez daude prest koronabirusaren pandemiak eragin duen krisiari aurre egiteko.\nNazio Batuen agentziaren arabera, 159 herrialde edo lurralde daude mundu osoan COVID-19aren eraginpean. Ildo horretan, "leku guztiak ez daude modu berean prestatuta horrelako osasun krisi bati aurre egiteko", gaineratu du.\nTestuinguru horretan, UNICEFek zehaztu du mundu osoko ospitale eta osasun zentroen % 16k ez dutela eskuak garbitzeko instalaziorik, koronabirus honen transmisioa geldiarazteko eta gaixoak artatzeko erantzun "egokia" hori bada ere.\nSaharaz hegoaldeko Afrikan, adibidez, hiriguneetako biztanleen % 63k (258 milioi pertsona inguru) ez dute eskuak garbitzeko instalazioetarako sarbiderik, UNICEFek jakitera eman duenez.\nGainera, hiriguneetan bizi diren hegoafrikarren % 47k (18 milioi pertsona inguru) ez dute etxean eskuak garbitzeko oinarrizko instalaziorik.\n"Azpiegitura, ekipamendu eta mediku gabeziak dituzten lekuetan gerta daiteke, beste gaixotasun batzuen aurrean, arreta medikoa eskuragarri ez egotea edo txertaketak bezalako funtsezko zerbitzuak etetea", adierazi du Blanca Carazo UNICEF Espainiako Programen arduradunak, eta "desnutrizioak, GIBak edo arnas gaixotasunek ahuldutako haurrengan COVID-19ak izan dezakeen eragina" nabarmendu du.\nNBEren menpeko erakundeak ere kezka agertu du gaixotasunarekin lotutako talde eta etnia jakin batzuen "estigmatizazioaren" balizko gorakadaren aurrean.\nPertsonen osasunean eta osasun-sistemetan dituen ondorioez gain, COVID-19aren agerraldiak beste arlo batzuetan ere eragiten du, hala nola hezkuntzan. Eskolen eta unibertsitateen itxierak hezkuntza ziklo guztietako 770 milioi ikasle eskolarik gabe utzi ditu herrialde askotan, UNICEFen arabera.\nMOE Munduko Osasun Erakundearekin eta Nazioarteko Gurutze Gorriarekin batera, gida bat prestatu eta banatu du UNICEFek, beste herrialdeetako haurrak eta zabalik egongo diren eskolak birusetik babesten laguntzeko.\nEspainian arrakala digitala agerian utzi du honek; izan ere, etxe pobreenetako haurrek askotan ez dituzte hezitzaileek eskolak emateko edo irakaskuntza-materialak partekatzeko erabiltzen dituzten plataforma digitalak, UNICEFek nabarmendu duenez. Garatzeko bidean dauden herrialdeetan, berriz, are gehiago zailtzen du milioika neska-mutilen hezkuntzarako sarbidea.\n"Sirian, adibidez, bederatzi urteko gerra dela-eta, Morian (Grezia) esaterako, errefuxiatuak eta migratzaileak batzen diren lekuetan, edota horrelako agerraldi bati erantzuteko prestatuta ez dauden Afrikako herrialdeetan, eragina dramatikoa izan daiteke", ohartarazi du Javier Martos UNICEF Espainiako zuzendari exekutiboak.


Busturialdeko Gizarte Zerbitzuen Mankomunitatea - 12/2008 Legea, abenduaren 5ekoa, gizarte-zerbitzuei buruzkoa\n12/2008 Legea, abenduaren 5ekoa, gizarte-zerbitzuei buruzkoa\nAurreko legea indarrean jarri zenetik hamar urte baino gehiago igaro direnean, onartu berri da, iazko abenduan, 12/2008 Legea. Oraingo honetan ere, aurrekoetan bezala, legea gizartean gaur egun dugun errealitatera egokitzea da helburua, gizarte-zerbitzuen sisteman azken urteetan emandako bilakaerarekin bat datorren araudia eginez.\nLege berria aurrekoen ildotik doa gizarte-zerbitzuen sistemaren egituraketan eta antolaketan, baina, aipatzekoa da, aurrekoekin konparatuz, aurrerapauso nabarmena planteatzen duela: Gizarte-Zerbitzuen Euskal Sistemaren eraketa da helburu nagusia.\nHortik kanpo, eskubide subjektiboarena da aurkezten digun beste berrikuntza. Horren bitartez, herritarrek zerbitzu batzuk jasotzea exijitu dezakete, betiere, horiek Gizarte-Zerbitzuen Euskal Sistemaren prestazio-katalogoan agertzen badira. Hala ez bada, bide administratibo zein judizialetik jo dezakete.


Apurtu ta eraiki; ikasleok kolektiboki! | Borroka Garaia da!\nIkasturtea bueltan da, eta horrekin batera elite zapaltzailearen interesei erantzuten dien hezkuntza sisteman ikastera beharturik ikusiko dugu gure burua, berriz ere. LOMCE, Heziberri, EU2015… berdin dio izenak. Nazio, klase eta genero zapalkuntzetan sakontzeko balio duten legeak garatzen jarraituko dute, horiei aurre egin eta alternatiba berriak sortzen ez baditugu. Honekin apurtzea beharrezkoa da.\nAurreko hamarkadan zehar hezkuntzan herri borrokaz lortutakoa gogora ekarri nahi dugu. Bertan jasotako esperientziek ekarpen handiak egin ditzakete egungo testuinguruan zer eta nola eragin behar dugun jakiteko eta orduan egindako akatsetatik ikasteko.\nNazio Eztabaida guneak 2003an egindako diagnostikoan oinarriturik, Euskal Herriaren eraikuntzarako lehentasunezko ildo batzuk zehaztu ziren, Nazio Plana delakoa osatuz. Bertan, hezkuntzari zegozkion hainbat egitasmo sortu ziren: Oinarrizko Hezkuntza Akordioa, Euskal Curriculma, Euskal Unibertsitatea, Ikasle Euskaldun Eleanitzak lortzeko Proposamena… Arrazoi eta faktore ezberdinengatik planteamendu horiek ez ziren erabat aurrera atera. Testuinguru politiko nahasi hartan baikortasun aro bati bukaera eman zitzaion. Gaur arte.\nAzken urteotako borroken fruituetan oinarrituta, ikasle iraultzaileok Euskal Eskola Nazionalaren (EEN) bidean estrategia berri baten eraikuntzari ekiteko oso testuinguru egokia sortu dela uste dugu. Egungo hezkuntza eredua iraultzeko behetik gorantzako prozesu bati abiada ematea ezinbestekoa dela uste dugu. Iraganeko akatsetatik ikasita, esperientzia eta planteamendu praktiko berriak sortzen eta irabazteko estrategia diseinatzen hasi behar gara.\nHorretarako, aurrera egiteko balioko duten proiektu berriak sortzea beharrezkoa da, eta guk Herri Curriculumak eta Herri Unibertsitateak sortzearen aldeko apustua egingo dugu.\nBestetik, ikusten dugu inposaketen testuinguru honetan Hezkuntza Komunitatea kohesioa eta mobilizatzeko gaitasuna berreskuratzen ari dela. Maila lokalean hezkuntza mugimendua indartzen ari da, gutxika-gutxika Hezkuntza Plataformen Topagunearen baitan (HPT) saretzen ari diren Hezkuntza Plataformen bitartez. Euskal Herriarentzako hezkuntza eredu propio baten beharra etengabe azaleratzen ari da.\nBeraz, elementu guzti hauek mahai gainean izanik, Ikasle Abertzaleok hezkuntzako beste hainbat eragilerekin lankidetzan oparotasun aro berri bat irekitzeko aukerak ikusten ditugu. Hori horrela izan dadin, baldintzak sortzeko eta estrategia sakonago bat diseinatzeko egingo dugu lan, azken urteotan ereindakoaren uzta jasoz.\nHarriz-harri, ikasleok, kolektiboki, egungo hezkuntza sistema usteldua apurtzeko garaia heldu da. Baina ez bakarrik horreta- rako. Harriz harri, Euskal Eskola Nazionala eraikiko dugu. Apurtze-ko eraiki, eraikitzeko apurtu.\nPosted in: Euskal HerriaTagged: apurtu eta eraiki, ikasle mugimenduaPermalinkUtzi iruzkina\n← Paco Bedoya: Los que cayeron son nuestra memoria


OK korral - Wikipedia, entziklopedia askea.\nOK Korral, 80ko hamarkada bukaeran eta 90eko hamarkada hasieran Rokanrrol eta country musikak jorratzen zituen Zarauzko (Gipuzkoa)musika talde bat zen. Lehenago Humedecidos taldean ibilitako jendearekin osaturik zegoen taldea. Bi diska kaleratu ondoren, banandu egin ziren eta partaideetako batzuk, Arakajun, Pariak Bai edota Las Lagartas bezalako taldeetan jarraitu zuten.\nHala ere, 2005eko Maiatzaren 20an Arraio Irratiaren aldeko kontzertu baterako elkartu ziren berriz ere Zarauzko Putzuzulo Gaztetxean.\nZarautzen (Gipuzkoa) sortu zuten OK Korral rock-and-roll taldea, 80ko hamarkadan. Rock-and-roll, rockabilly, folk eta country eraginak batu zituen, bi diskotan: O.K. Korral (Elkar, 1986) eta Beti gogor beti mozkor (Elkar, 1989). Horrelako doinuak -euskalbilli deitzen zioten taldeekideek- euskaraz jorratzen lehenengo taldea izan zen. Taldea desegin eta gero, taldekide batzuek Labanak sortu zuten.\nHumedecidos taldetik sortu zen O.K. Korral, 1985. urte aldera. Humedecidosen estiloa anbiguo samarra zela eta, taldearen izena aldatu, musika ildoa zehaztu (rock-and-rolla, rockabillya, countrya...), eta gaztelaniaren ordez euskaraz abestea erabaki zuten Lou Olangua (ahotsa), Eba (bateria), Dani Ulazia (gitarra) eta Goiko (baxua) taldekideek. Euskal rockaren lehenengo emakume abeslarietakoa izan zen Lou Olangua. Berehala, Iñaki Brakamontek Goiko ordezkatu zuen baxuan, eta laukote horrek kaleratu zuen lehen diskoa, 1986an: O.K. Korral (Elkar). Grabazioaren soinu akustikoak country musikaren jitea nabarmendu zuen Euskal Herriko baserri, traktore eta ukuiluetan girotutako kantuetan. Oihartzun handia izan zuen diskoak, "Baserriko neskatilak", "Mendi gainean" eta "Bule, bule" abestiei esker. Azken hori Domingo Samudio Texasko kantariaren Woolly bully abestiaren moldaketa zen, baina ez zen bertsio bakarra: Link Wray ("Komantxe"), Wilko Johnson ("Paradisua"), Glenn Moore & Milton Subotsky ("Tren bakartia") eta Chuck Berry ere ("Tximu gorri") bere egin zituen laukoteak. Mikel Insausti zinema kritikari eta Big Crunch, The Covers eta Lusty Men taldeetako kide ohiak idatzi zituen hitzetako batzuk.\nDiskoa aurkezteko kontzerturik apenas eman ez, eta, zenbait istiluren ostean, taldea desegitea erabaki zuten. Lou kantaria kanpoan geratu zen, eta besteek beste izen batekin jarraitzea erabaki zuten. Labanak sortu zuten, eta sei kantuz osaturiko disko homonimoa kaleratu zuten 1990ean, O.K. Korralen diskoen ildo berean. Dani Ulazia (ahotsa eta gitarra), Fermin Iraola (gitarra), Alberto Lizaso (baxua) eta Alberto Inza (bateria). Bi gitarra izateak taldearen soinua gogortu zuen. 1991n, Nor da pobre, nor da aberats maxi LPa (Munster/La-Abana Diskak) grabatu zuten zuzenean, eta bi bertsio jaso zituzten: "Jack the ripper" (M. Cooper, Link Wray) eta "Breaks my heart" (Deniz Tek). Handik gutxira, taldearenak egin zuen.\nGainera, Fermin Iraola Noise Hole taldean aritu zen, eta Dani Ulazia The Covers taldean. Iñaki Brakamonte ere zenbait taldetan aritu da: Kiowak, Arakajun, Pareak Bai...\nEdukiaren zati bat «OK korral» artikulutik hartua da. Artikulu hark Jon Eskisabel du egile, eta Creative Commons Aitortu-Partekatu Berdin 3.0 lizentziarekin argitaratu da Badok euskal kantagintzaren atarian.\nLu - Ahotsa\nDani - Gitarra\nFermin - Baxua\nEba - Bateria\nIñaki - Baxua\nOK Korral (1987, Elkar)\nBeti gogor... Beti mozkor (1989, Elkar)\nEkaitzaldiko blogean Beti gogor... Beti mozkor diskoaren erreferentzia


Josu Erkoreka Eusko Jaurlaritzako bozeramaile eta Gobernantza Publiko eta Autogobernuko sailburuak eta Carolina Darias Espainiako Gobernuko Lurralde Politikako ministroak telefonoz hitz egin dute, ostiral honetan, Gernikako Estatutua osorik betetzeko beharraz, eta "berehala" ekin behar zaion gaia dela uste dute, Eusko Jaurlaritzako iturriek Europa Press berri agentziari jakinarazi diotenez.\nGainera, bilera bat egiteko eguna zehaztuko dute laster, Madrilgo Gobernuak 2019ko urtarrilaren 22an onartu eta igorri zuen eskualdatzeke dauden eskumenen egutegiaren datak eta kronograma eguneratzeko. Alde biko lanerako talde juridiko-teknikoak ere sortu nahi dituzte, transferentzia sorta bakoitzari heltzeko.\nErkorekak Dariasi jakinarazi dio Eusko Jaurlaritzarentzat "premiazkoa eta lehentasunezkoa" dela transferitzeko geratzen diren eskumenen inguruko negoziazioa, eta "gehiago luzatu gabe" jorratu nahi duela.\nBi gobernuetako ordezkariek harreman naturala eta etengabea izatea adostu dute, EAJren eta PSOEren arteko inbestidura akordioan jasotako eskumenen auziarekin eta euskal autogobernuarekin zerikusia duten gai guztiak jorratzeko.\nOstiral honetako deiaren aurretik, Dariasek telefonoz hitz egin zuen Iñigo Urkullu Eusko Jaurlaritzako lehendakariarekin. Elkarrizketa horretan, Urkulluk Espainiako ministroari adierazi zion bere helburu nagusia dela bi gobernuek aurreko legealdian adostutako "transferentzien egutegia betetzea".


“Lan gogorra egiten ari gara erremontearen egoera hobetzeko” . Noticias de Navarra\nJosetxo Ezkurra erremontista\n“Lan gogorra egiten ari gara erremontearen egoera hobetzeko”\nJosetxo Ezkurra erremontista gure eskolako tutorea izan da ikasturte honetan. Berarekin hizketan aritu gara, kirolaz eta irakaskuntzaz.\nSan Migel I.P. - Domingo, 24 de Junio de 2018 - Actualizado a las 08:27h\ndoneztebe- 2017/18 ikasturtean, Doneztebeko erremontista profesionala den Josetxo Ezkurra gure eskolako 6.mailako ikasleen tutorea izan da eta berari galdera batzuk egiteko aukera izan dugu. Hauxe da Josetxok pilota eta irakaskuntzari buruz kontatu diguna.\nZenbat urterekin hasi zinen erremontean jokatzen?\n-Erremontean hasi aurretik laxoan jokatzen ibili nintzen. Pilotari jo-tzeko modua ia antzekoa da eta egun batean, 15 urte nituela, laxoa partidu bat jokatu ondoren erremontean hasteko proposatu zidaten.\nZerk animatu zintuen erremontista izaten?\n-Kirol ikusgarria da baina batez ere nire osaba Koteto Ezkurra erremontean jokatzen ikusteak.\nNor izan da pilota munduan zure idoloa?\n-Bai pilota munduan bai kirol munduan nire idoloetako bat Koteto Ezkurra da, osaba izateaz gain erremontista bikaina baita.\nProfesional mailan, irabazi al duzu txapelarik?\n-Bi txapel irabazi ditut, baina ez dira txapelketa garrantzitsuetan izan. Zoritxarrez binakako txapelketan hiru aldiz iritsi naiz finalera, baina hiruetan kale.\nBuruz buruko txapela noizbait irabaziko bazenu nori eskainiko zenioke?\n-Nire hurbilekoei dudarik gabe, bereziki nire ama, nire neska eta zoritxarrez mundu honetatik duela gutxi joan ziren nire atautxi eta amatxiri.\nEz dira garai onak erremontearendako, uste al duzu galtzeko arriskuan dagoela?\n-Azkenaldian erremontearen egoera ez da guk nahiko genukeena, krisiak eragina izan du eta ez dugu beste kirolak izan ditzaketen laguntzarik. Hala ere, lan gogorra egiten ari gara denon artean egoera hobetzeko.\nOrain gure eskolako tutorea zara baino San Miguel eskolako ikasle ohia ere bazara, asko aldatu al da eskola?\n-Egia esan oso antzekoa da. Pixka bat modernoagoa (portatilak, arbela digitalak…) baina gutxi aldatu da.\nZaila egiten zaizu erremontean jolastu eta aldi berean irakasle izatea?\n-Nire kasuan nahiko erraza izan da, bi lanen ordutegiak erraz tartekatzen ahal dira eta.\nKlaseak emateko, zein arlo dituzu gustukoen?\n-Matematika. Beti gustatu izan zaizkit eta oso gustuko ditut kalkuluak eta matematikarekin zerikusiak dituzten gauzak egitea.\nNortzuk dira eskertuagoak, pilotalekuko ikusleak edo gelako ikasleak?\n-Biak antzeko, gustuko zerbait eginez gero txaloak. Bestalde, gustuko zerbait egiten ez bada oihuak.\nZerekin uste duzu zarela artistago erremontearekin edo klarionarekin?\n-Hori nire “publikoak” baloratu beharko luke. Baina ondo moldatzen naiz bietan.\nIkasturte honetan, ikasleekin, Izabako Eski Kanpainan parte hartu duzu, zer iruditu zaizu esperien-tzia?\n-Nekagarria izan arren oso esperientzia ona izan da, errepikatzeko modukoa.\nZer da zailago, gaizki jarri den partidu bati buelta ematea ala gelako ikasle bihurri bat zuzentzea?\n-Ikasle bihurriak zuzentzeko denbora gehiago behar da, batzuetan urteak, beraz partiduari buelta ematea errazagoa dela esango nuke.


Irekia Eusko Jaurlaritza - Gobierno Vasco :: URAk Pedrokoko hezegunea leheneratu du Agurainen\n\nURAk Pedrokoko hezegunea leheneratu du Agurainen Iturria: Irekia\n\n\nUraren Euskal Agentziak Aguraingo hegoaldean den Pedrokoko hezegunea leheneratu eta birlandatu du, zonalde hezeetako eta tokiko galeria basoko 4.430 ale landatuz: haltzak, lizarrak, astigarrak, basaerramuak, zuhandorrak, hurritzak, edota haritzak — hezegunetik aldenduetakoen zonaldeetan —. Orotara, 20 zuhaitz eta zuhaizka espezie desberdin, hezegunean biodibertsitatea handitzeko. Proiektu honek Eskualde Garapenerako Europako Funtsaren (EGEF-FEDER) finantziazioa jasotzen du.\nNahiz eta bertan natural-natural ura metatzeko joera agerikoa izan, iraganean hezegunea drainatu egin zen nekazal erabilerei leku egiteko. 2007an, Eusko Jaurlaritzako Ingurumen Saileko diru-laguntza bati esker, Aguraingo udalak lur-sailak erosi zituen hiru xede buruan: hegaztiak erakartzeko eta babesteko gotorleku bat sortzea; ur goraldietan, Egileor eta Santa Barbara ibaien urei arrisku gabeko gainezkatzea ahalbidetzea; eta hezegunearen inguruan ibilbide bat, zein behatoki bat sortzea jendartearen aisialdirako, zein sentsibilizaziorako.\nBirlandaketak bitarte, inguruan landaredi ugari jarri da, hezegunea eta berezkoak dituen flora eta fauna babestearren. Halaber, 3 zonalde birlandatu barik utzi dira, hezegunearen panoramika orokorraz gozatze aldera: bat behatokitik aurrez aurre; beste bi Lezago ibaiaz parez pare den ibilbidean.\nLezago ibaiaren ertzean, grafiosisak erasan egiten ez dien zumarrak landatu dira (Ulmus minor); onddo horrek penintsulan zumarrak gutxiarazi ditu, 70 hamarkadatik gaur egunera arte. Espezie hori berreskuratzeko, Zerenthya elkartearekin lankidetzan, 25 ale berri landatu dira Pedrokoko hezegunean. Besteak beste, “rabicorta w-blanca” espezieko tximeletaren bizitoki eta jana: Europa osoan gero eta gutxiago atzematen ari den lepidoptero oso kaltebera.\nEra berean, hezeguneko inguruan, ur-goraldiek bere egiten dituen eremuan, uretako 640 espezietako ale landatu dira: ezpata-belarra (Typha latifolia), ihia (Scirpus holoschoenus), ibaiertzeko karizea (Carex riparia) eta lirio horia (Iris pseudacorus). Horiek guztiak, hegaztientzako bazka eta gotorleku. Baita hezegunean diren bestelako espezieentzat ere: hala nola, Anton deuna igeltxoa.\nUraren Euskal Agentzia Pedrokoko hezegunean lanean jarraituko du bere leheneratzeari eta eboluzioari jarraipena egiten. Xedea da bioaniztasun handiko espazioa sortzea eta jendartearentzako aisialdirako eta sentsibilizaziorako eremu bat sortzea ere.


450 bazkide langilek baino gehiagok ULMAren berrogeita hamargarren Urteurreneko bazkariekin disfrutatu dute. — Begira - Ulma aktualitatea\nBazkarietan lehenengoa eta jendetsuena irailaren 24an egin zen, Oñatiko Zubikoa kiroldegian, eta topaketara ULMA Taldeko bateko eta besteko Negozioetako 300 bazkide langile eta erretiratu baino gehiago bertaratu ziren. Giro atsegin eta erosoan, bazkideek eta erretiratuek une gogoangarriak disfrutatu zituzten.\nArrazoi geografikoengatik Oñatiko ekitaldian parte hartu izan ez zuten Ordezkaritzeko bazkide eta langile guztiak ere partaide bilakatzeko xedearekin, ULMA Taldeak beste bazkari batzuk antolatu zituen Toledo, Bartzelona, Sevilla eta A Coruñan, horrenbestez beste 150 bazkide langile baino gehiago ere inplikatuz. Egindako bazkari bakoitz eta guztietan ULMA Taldeko lehendakaria den Irene Alberdi eta ULMA Construccioneko lehendakaria den Raul Garcia izan dira.


Berrerabili edo zaharberritzeko tailerra, ostegunean Maisuenean - Urumea - Kronika.eus\nBerrerabili edo zaharberritzeko tailerra, ostegunean Maisuenean\nBigarren tailerra eginen dute, ‘Dakienak ez dakienari erakutsi’ egitasmoaren barruan. Maisuenean izanen da, 18:00etan hasita.\nDuela bi aste pasatxo egin zuten aurreneko tailerra Aranon, Dakienak ez dakienari erakutsi egitasmoaren barruan, Mendialdea Mankomunitateak antolatuta. Eta datorren ostegunean eginen dute bigarrena: berrerabiltze, berreskuratze nahiz zaharberritze tailer irekia. Maisuenean izanen da, arratsaldeko 18:00etatik 20:00etara.\nUrriaren 10eko tailerrean, erosketa ohiturak aldatzeari buruz aritu ziren, eta landu zuten nola egin erosketak, zaborrik sortu gabe, eta zer egin daitekeen, egunerokoan zaborra ekiditeko. Oraingo honetan, berriz, saiatuko dira «aukera berri bat» ematen, «etxean hondakin izateko zorian daukagun zerbaiti: altzari txikiren bat, kartoizko, kristalezko edo plastikozko zerbait, oihal zatiren bat...», azaldu dute.\n«Etxean hondakin izateko zorian daukagun zerbaiti, aukera berri bat ematen saiatuko gara»\nHorretarako, elkarri lagunduko diote, eta bakoitzak duen ezagutza, besteekin konpartitu.\nAzaroaren 8an, Goizuetan\nAranon bezala, Goizuetan ere jarri du martxan egitasmoa, Mendialdea Mankomunitateak; eta aurreneko tailerra egina dute dagoeneko, han ere. Urriaren 11n izan zen hori, Aranoko saioaren hurrengo egunean.\nBigarrena, berriz, astebete beranduago eginen dute, Goizuetako eskolako jangelan. Azaroaren 8an jarri dute hitzordua, ostiralarekin; arratsaldeko 18:00etatik 20:00etara.\nGaia, berbera izanen da: etxeko hondakinak berrerabili, berreskuratu eta zaharberritzea landuko dute.\nIngurumena Arano Goizueta


Lagin eska al dezaket?\nBai, zure lagina kenduko dugu kalitatea probatzeko eta egiaztatzeko.\nZein da berunezko denbora?\nLaginak 3-7 egun prestatu behar ditu; salgaiak ekoizteko denborak 25-35 egun behar ditu normalean.\nBa al duzu MOQ mugarik?\nGure MOQ 1000 pz da, baina kopuru txikiagoa onartzen dugu bezeroek beren merkatua probatu nahi badute.\nBa al duzu diseinu zerbitzurik?\nBai, 10 langile ditugu I + Gn. Beraz, diseinu berria zure beharren arabera egin dezakegu.\nNola bidaliko dituzu salgaiak eta zenbat denbora iristen da?\nNormalean LCL edo FCL bidez bidaltzen ditugu itsasoz, aire bidezko bidalketa eta entrega espresua.\nEntregatzeko epea bidalketa moduaren arabera izaten da - Normalean 30 egun itsas bidaliz, 5-7 egun airez edo berariazko entrega.\nIzan al dezakegu logotipoa kasuan?\nBai, mesedez, bidal iezaguzu zure logotipoaren artelana modu onena iradoki ahal izateko.\n1. Egin eskaera saler-ekin.\n2. Egin ordainketa gordailuaren ordainketa.\n3. Laginak konfirmaziorako produkzio masiboa egin aurretik.\n4. Laginaren ondoren baieztatu, produkzio masiboa hasten da;\n5. Merkantziak amaitu dira, jakinarazi erosleari saldoa ordaintzeko.\nNola bidali eskaera?\n1. Laguntza itsasoz edo airez bidaltzea, lehiaketako bidalketa kostuak salmenta taldeak aipa ditzake: bezeroen laguntza @ minnee. cn\n2. Beharrezkoa bada zuzenean FBAra bidal daiteke.\nNola lor dezaket informazio gehiago?\nMesedez, bidali mezu elektronikoa customersupport @ minnee helbidera. cn edo galdetu gure lineako ordezkariei, eta esan zure beharrak, xehetasunak aurrekontua eta modan dauden aukera potentzialak zure aukerara bidaliko dira !.\n© Copyright - 2010-2020: Eskubide guztiak erreserbatuta. Nabarmendutako produktuak, Web mapa, Produktu guztiak Emakumeen txankletak, Ekologiako Yoga Mat, Eva Midsole, Eva txankletak, Zapatila, Yoga Mat,


Entitate profesional laguntzaileak - Ogasuna\nEntitate profesional laguntzaileak/\nZerga aitorpen puntualak aurkezteko entitate profesional laguntzaileak\nErakunde profesional laguntzaileen bitartez aurkez eta ordain daitezke noizbehinkako zerga-eredu jakin batzuk, hirugarren pertsonen izenean.\nHorretarako Ogasun eta Finantza Departamentuak gizarte-lankidetza hitzarmenak sinatu ditu hainbat elkargo profesionalekin eta elkarterekin.\nHorrela, hitzarmenetara atxikitako elkargokideek edo elkartekideek telematikoki aurkez ditzakete zerga-ereduak hirugarrenen izenean, baldin eta beraien baimena badute. Informazio gehiago\nGaur egun, bide honen bitartez honako zerga-eredu hauek aurkez daitezke:\n670 eredua: oinordetzak\n671 eredua: dohaintzak\n672 eredua: bizi-aseguruak\nZerrenda hau eguneratu egingo da zerga-eredu berriak sartu ahala. Era berean, informazioa Egoitza Elektronikoan ere argitaratuko da.\nUnean uneko zerga-eredu horiek hirugarren pertsonen izenean aurkeztu ahal izateko, beharrezkoa da elkargokideak edo elkartekideak beren elkargo profesionalak edo elkarteak sinatutako lankidetza hitzarmenari atxikitzea eta, gainera, alta emanda egotea zerga kudeaketako eta aholkularitzako profesional gisa.\nGaur egun, Departamentuak lankidetza-hitzarmenak ditu sinatuta zerga-eredu horiek aurkezteko honako elkargo profesional eta elkarte hauekin:\nEuskal Autonomia Erkidegoko Administrazio Kudeatzaileen Elkargo Ofiziala (HTML) Luzapena (HTML)\nAtxikimendu agiria (PDF)\nZerga-teknikarien eta Zerga-aholkularien Elkarte Profesionalen Espainiako Federazioa -FETTAF- (HMTL)\nOrdezkaritza eredua (PDF)\nOinordetzen eta dohaintzen gaineko zergaren kudeaketa -III. ERANSKINA- (PDF)\nGipuzkoako Gizarte-Graduatuen Elkargo Ofiziala (HTML)\nEkonomisten Euskal Elkargoa (HTML)\nMadrilgo Abokatuen Elkargo Prestua (HTML)\nGipuzkoako Abokatuen Elkargo Prestua -ICAGI- (HTML)\nFinantza entitate eta korporazioen prozesu eta zerbitzuak kanpora ateratzeko sozietateen espainiako elkartea -AEPROSER- (HTML)